text:
Yesu kyerɛ mpaebɔ
1Da bi na Yesu rebɔ mpae wɔ baabi. Owiei no, n’asuafo no mu baako ka kyerɛɛ no se, “Awurade, kyerɛ yɛn mpaebɔ sɛnea Yohane kyerɛɛ n’asuafo mpaebɔ no.”
2 Ɔka kyerɛɛ wɔn se, “Sɛ morebɔ mpae a, monka se, ‘Agya, wo din ho ntew. W’ahenni mmra. 3 Ma yɛn yɛn ano aduan daa. 4 Fa yɛn bɔne kyɛ yɛn sɛnea yɛn nso, yɛde wɔn a wɔfom yɛn no bɔne kyɛ wɔn no. Na nnyaa yɛn mma yɛnnkɔ sɔhwɛ mu.”
5 Yesu bisaa wɔn se, “Mo mu hena na ɔbɛkɔ ne yɔnko hɔ dasum akɔka akyerɛ no se, ‘Me nua, fɛm me aduan kakra, 6 efisɛ, ɔhɔho bi abefi me mu, na minni aduan biara a mede bɛma no,’ 7 na ɔbɛma no mmuae afi ne dan mu se, ‘Nhaw me! Mato me pon mu ne me mma ada. Merentumi nsɔre mma wo biribiara.’
8 “Mereka akyerɛ mo se, na ade asa no nti, ɔyɛ ne yɔnko koraa mpo a, ɔrensɔre. Nanso esiane sɛ ɔkɔɔ so srɛɛ no no nti, ɛbɛma wasɔre ama no nea ehia no no nyinaa.
9 ”Ɛno nti mereka akyerɛ mo se; Mommisa, na wɔbɛma mo; monhwehwɛ na mubehu; mompem na wobebue mo. 10 Na obiara a obisa no, wɔma no; na obiara a ɔhwehwɛ no, ohu; na nea ɔpem no, wobue no.
11 “Agya bɛn na ɔwɔ mo mu na ne ba bisa no abodoo a ɔbɛma no ɔbo, 12 anaasɛ obisa no apataa a, ɔbɛma no ɔwɔ, anaasɛ obisa nkesua a ɔbɛma no ankaadweaa? 13 Na sɛ mo a moyɛ nnebɔneyɛfo mpo nim sɛnea moma mo mma nnepa a, ɛbɛyɛ dɛn na mo Agya a ɔwɔ soro no remfa Honhom Kronkron no mma wɔn a wobisa no no!”
Yesu ne Beelsebul
14 Bere bi Yesu tuu hohommɔne bi a ɛyɛ mumu fii onipa bi mu. Hohommɔne no tu fii ne mu no, ɔkasae ma ɛyɛɛ nnipa a na wɔwɔ hɔ no nyinaa ahodwiriw. 15 Nanso ebinom kae se, “Ɔnam ahohommɔne panyin Beelsebul tumi so na etu ahohommɔne.” 16 Afoforo nso pɛe sɛ wɔsɔ no hwɛ nti, wɔka kyerɛɛ no se, ɔnyɛ nsɛnkyerɛnne bi a efi soro nkyerɛ wɔn.
17 Nanso ohuu wɔn adwene maa wɔn mmuae se, “Kurow biara a emu akyekyɛ no dan amamfo. Saa ara nso na ofi biara a emu kyekyɛ no gu. 18 Na sɛ ɔbonsam nso ko tia ne ho a, ɛbɛyɛ dɛn na n’ahenni agyina? Nea enti a mereka saa asɛm yi ne sɛ, muse menam Beelsebul tumi so na mitu ahohommɔne. 19 Na sɛ menam Beelsebul tumi so na mitu ahohommɔne a, hena so na mo nkurɔfo nam tu ahohommɔne? Saa na ɛte de a, mo nkurɔfo no ara na wobebu mo atɛn. 20 Nanso sɛ menam Onyankopɔn tumi so na etu hohommɔne de a, na ɛkyerɛ sɛ Onyankopɔn Ahenni no aba mo so.
21 Sɛ ɔhoɔdenfo de akode wɛn ne fi a, obiara rentumi nkowia n’agyapade; 22 nanso sɛ nea ne ho yɛ den na ɔwɔ akode pa sen no kɔ ne so a, odi ne so nkonim, gye n’akode a ɔde ne ho too so no, sesaw n’agyapade no nyinaa kɔ.
23 “Obiara a onni m’afa no tia me, na nea ɔne me mmoaboa ano no, hwete mu.
24 “Sɛ wotu hohommɔne fi onipa bi mu a, ekyinkyin hwehwɛ homebea nanso ennya bi. Na sɛ wannya homebea a, ɔka se, ‘Mɛsan makɔ onipa a mifi ne mu bae no mu bio.’ 25 Na sɛ ɔsan kɔ onipa no mu a, obehu sɛ ɛhɔ tew a efi biara nni mu na biribiara yɛ pɛpɛɛpɛ. 26 Afei ɔsan n’akyi kɔfa ahohommɔne afoforo ason a wɔyɛ den kyɛn no ba ma wɔn nyinaa bɛtena hɔ. Eyi ma onipa no sɛe koraa sen sɛnea anka na ɔte kan no.”
Ade a ɛho hia
27 Yesu gu so rekasa no, ɔbea bi fi nnipakuw no mu kae se, “Nhyira nka yafunu a ɛwoo wo ne nufu a wunumuu ano!” 28 Yesu ka kyerɛɛ no se, “Ɛwom de, nanso nhyira ne wɔn a wɔte Onyankopɔn asɛm na wodi so.”
Yudafo bisa nsɛnkyerɛnne
29 Nnipa no kyeree Yesu so no, ɔka kyerɛɛ wɔn se,”Nnɛɛmma yi yɛ nnebɔneyɛfo. Wɔhwehwɛ nsɛnkyerɛnne bi ahu nanso wɔrenhu nsɛnkyerɛnne biara sɛ Yona nsɛnkyerɛnne no. 30 Na sɛnea Yona yɛe no yɛɛ nsɛnkyerɛnne maa Niniwefo a, saa ara na Kristo nso bɛyɛ nsɛnkyerɛnne ama nnɛɛmma yi.
31 “Atemmuda no, Sheba hemmea ne nnɛɛmma bɛsɔre ayi ɔman yi atɛn, efisɛ, ofi asase ano nohoɔ betiee Salomo nyansa nsɛm. Nanso nea ɔsen Salomo no wɔ ha.
32 “Atemmuda no, Niniwe mmarima ne nnɛɛmma bɛsɔre ayi ɔman yi atɛn, efisɛ, bere a Yona kaa asɛmpa no wɔsakraa wɔn adwene. Nanso nea ɔsen Yona wɔ ha.
Kanea adwuma
33 “Obiara nsɔ kanea mfa nsie, na mmom, ɔde si petee mu na ahyerɛn ama wɔn a wɔba mu no nyinaa. 34 W’ani yɛ wo nipadua kanea. Ɛno nti sɛ, w’ani ye a, na wo nipadua nso yɛ hann. Nanso sɛ enye a ɛma wo nipadua no dan sum tumm. 35 Enti hwɛ yiye na hann a ɛwɔ wo mu no annan sum. 36 Sɛ wo nipadua yɛ hann a esum nni fa baabiara a, nipadua no bɛhyerɛn sɛnea kanea hyerɛn gu wo so.”
Farisini bi fi adidi
37 Yesu kasa wiei no, Farisini bi hyiaa no adidi enti ɔkɔe sɛ ɔne no rekodidi. 38 Farisini no hui sɛ Yesu anhohoro ne nsa ansa sɛnea wɔn amanne kyerɛ ansa na ɔredidi no, ɛyɛɛ no nwonwa.
39 Yesu huu Farisini no adwene ka kyerɛɛ no se, “Mo Farisifo de, mohohoro nkuku ne nsanka ho nanso efi, anibere ne nnebɔne ahyɛ mo mu ma tɔ. 40 Adweneharefo! Ɛnyɛ nea ɔyɛɛ akyiri no ara na ɔyɛɛ emu nso? 41 Monyɛ ahiafo adɔe na biribiara ho bɛtew ama mo.
42 “Mo Farisifo, munnue! Moma mo nnɔbae so ntotoso du du nanso mototo adetreneeyɛ ne ɔdɔ a mode dɔ Onyankopɔn no ase. Sɛ mokɔ hyiadan mu a, mpanyin tenabea na mopɛ. Saa ara nso na sɛ mokɔ bagua mu a, mopɛ sɛ nnipa hu mo kyia mo.
43 “Mo Farisifo, munnue! Sɛ mokɔ hyiadan mu a, mpanyin tenabea na mopɛ. 44 Munnue! Efisɛ, mote sɛ adamoa a ɛso asram na nnipa nantew so a wonnim sɛ wɔnam adamoa so.”
45 Mmaranimfo no mu baako ka kyerɛɛ no se, “Kyerɛkyerɛfo, sɛ woka saa a na woakasa atia yɛn nso.”
46 Yesu buaa no se, “Mo mmaranimfo nso, munnue! Mohyɛ nnipa ma wodi mmara so pɛpɛɛpɛ nanso mo de, munni so sɛnea ɛsɛ. 47 Munnue! Efisɛ, moatoto adiyifo a mo ankasa anaa mo agyanom kum wɔn no ada so. 48 Mo nneyɛe yi di adanse sɛ mopene nea mo agyanom yɛe no so. N’asekyerɛ ne sɛ, mo agyanom kunkum adiyifo no na mo nso mototoo wɔn ada so maa wɔn.
49 “Eyi ne nea Onyankopɔn aka afa mo ho: “Mɛsoma adiyifo ne asomafo aba mo nkyɛn na mobekunkum bi na moataa wɔn a aka no.’
50 “Mereka akyerɛ mo se, adiyifo no mogya a wɔka gui fi wiase mfitiase no, 51 efi Habel kum so kosi Sakaria a, wokum no wɔ afɔremuka ne kronkronbea ntam hɔ no so, wobebisa ɛho asɛm afi mo nkyɛn.
52 “Mo, mmaranimfo, munnue! Mode nokware hintaw mo nkurɔfo. Mo ankasa munni so, na momma wɔn a wɔpɛ sɛ wodi so no kwan mma wonni so.”
53 Ofi Farisini no fi hɔ a ɔrekɔ no, mmaranimfo ne Farisifo no dii n’akyi de nsɛmmisa guan ne ho 54 pɛe sɛ ɔka biribi a wobegyina so anya no akyere no.


c: text/html

text:
Tesalonikafo I 1 Nkwa Asem (NA-TWI)
1 Saa nhoma yi fi Paulo, Silas ne Timoteo nkyɛn. Wɔde kɔma Tesalonika asafo a wɔyɛ Agya Onyankopɔn ne Awurade Yesu Kristo mma no: Adom ne asomdwoe nka mo.
Aseda
2 Daa yesi mo ananmu da Onyankopɔn ase ma mo na yɛkae mo wɔ yɛn mpaebɔ mu nso. 3 Efisɛ, yɛkae mo gyidi a mode di dwuma, mo dɔ a ɛma mutumi de nsi yɛ adwuma ne mo anidaso dennen a mowɔ wɔ yɛn Awurade Yesu Kristo mu no wɔ yɛn Nyankopɔn ne Agya no anim.
4 Anuanom, yenim sɛ Onyankopɔn dɔ mo nti na wayi mo sɛ ɔno ankasa ne de no. 5 Sɛ yɛbɛkaa Asɛmpa no kyerɛ mo a, ɛnyɛ nsɛm bi kwa na mmom yegyina tumi ne Honhom Kronkron ne mu nokware mu gyidi so. Munim sɛnea bere a na yɛne mo wɔ ha no mo yiyedi mu nti na ɛmaa yɛne mo tenae. 6 Musuasuaa yɛn ne Awurade; na ɛwom sɛ muhuu amane de, nanso mode anigye a efi Honhom Kronkron no mu gyee asɛm no.
7 Ɛnam so ma mobɛyɛɛ nhwɛso maa gyidifo a wɔwɔ Makedonia ne Hela no nyinaa. 8 Nsɛm a moka faa Awurade ho no ankɔ Makedonia ne Hela nko, na mmom, gyidi a mowɔ wɔ Onyankopɔn mu no ho asɛm adu baabiara. Asɛm biara nni hɔ a ɛsɛ sɛ yɛka bio. 9 Saa nnipa no nyinaa ka gye a yɛbɛsraa mo no, mugyee yɛn ne twe a motwee mo ho fii ahoni ho na mode mo ho maa Onyankopɔn, som nokware ne ɔteasefo Nyankopɔn no 10 na moatwɛn ne Ba a ofi soro no; ne Ba Yesu a onyanee no fi awufo mu a ogye yɛn fi Onyankopɔn abufuw a ɛreba no mu no.

robotstxt: allowed

filter: keep


text:
Hiiburu 7:20-21
Yesu Laa Wɔra Asunbi Ɔlɛɛbo Gɛkpaa-Gɛkpaa
20-21I kii i bo ibono so Yesu-lɛɛ Wurubuaarɛ asunbi alɛɛbi mɔ a boran don Wurubuaarɛ asunbi alɛɛbo sɛnsɛ mɔ. Imɔ ne n gyɛ yɛɛ Wurubuaarɛ gbaa-gbaa gɛnɔ dɔ agyɛbi ne n yɛgɛ ne Yesu gi wɔra Wurubuaarɛ asunbi ɔlɛɛbo. Wurubuaarɛ gi ka yɛɛ,
“Fo gyɛ asunbi ɔlɛɛbo gɛkpaa-gɛkpaa.
Nɛ kerɛ fɛɛ me-nyoro,
gɛkaako maŋ kyɛɛgɛ me-gɛnɔ tɔgɛsɛ gɛdɛ kpa‑a.”
Wurubuaarɛ asunbi alɛɛbo sɛnsɛ mɔ berɛ, iŋ gyɛ Wurubuaarɛ gɛnɔ dɔ agyɛbi so ne mɛ wɔra Wurubuaarɛ asunbi alɛɛbo. 22Lii Wurubuaarɛ gɛnɔ dɔ agyɛbi adɛ so ne Yesu gi wɔra ɔbono Wurubuaarɛ gi lɛɛ mɔ yɛɛ naa de mɔ so ne mɔ Wurubuaarɛ laa yɛgɛ mɔ‑rɛ anyamesɛ mɛꞌ wɔra gɛnɔ pobɔrɔ. Gɛnen gɛnɔ pobɔrɔ gɛbono gɛ boran don gɛgyangbarasɛ mɔ nkana ɔ yɛgɛ mɔ‑rɛ mɔmɔ mɛ naa kyena wɔra mɔ.


text:
Patrick Awuah, Jr.
Patrick Awuah, yɛ Ashesi Sukuupɔn - sukuu a ɛnhwehwɛ sika na ɛde ne ho fi aban ho - no hyehyɛfo ne ne kannifo a ɛwɔ Accra, Ghana no, na wɔbue sukuu yi wɔ afe 2001 mu na ne sukuufo no wie wɔ 2005 mu. Ɛbere a ɔtenaa United States ɛkɔ bɛyɛ mfe aduonu no, Awuah baa n'akyi baa Ghana, beae a ɔbesii Ashesi Sukuupɔn no. Nnipa a ɔde fii sukuupɔn no ase yɛ 30 pɛ, nanso nnɛ, ɔwɔ sukuufo bɛboro 791. Awuah adi mfe 47, wɔaware na ɔwɔ mma mmienu.
Asɛmfua Ashesi (a ɛkyerɛ "mfitiase" wɔ Akan, Ghana kasa biako mu no) yɛ sukuupɔn a wɔde mfe anan na ɛkɔ a efi ase fi guadi kosi tɛknɔlɔgi ne akanni ho nsɛm
Adwumasɛm[sesa | edit source]
Patrick G. Awuah, Jr. ayɛ adwuma pɛn sɛ Program Manager ama Microsoft nkorabata a ɛwɔ Seattle no atoa so a ɛkɔ bɛyɛ mfirihyia du bere a ɔfii ne man mu bere na ɔyɛ aberantewa no. Ɔdii nea wɔfrɛ no dial-up kɔmputa tɛknɔlɔgi ho nsɛm bere a na ɔyɛ adwuma wɔ Microsoft no. Auwah fii ase nyaa sika ɔpepem pii bere mpo a na ɔnya mfe aduasa no. Ne nyinaa mu no, ɔgyaw adwuma a na sika wom sɛɛ too hɔ.
Awuah kɔɔ United States sɛ ɔrekɔ sukuupɔn. Bere a na ɔwɔ Amerika no, ɔbɛyɛɛ ɔwofo na ɛno ma osusuw hia a Afrika ho hia ma ne mma ntetee ne ne mma mma ho. Awuah dwene ho sɛ ɛnde ɔbɛba n'akyi aba Afrika, ne Ghana na wɔabɛyɛ biribi de aboa ama ne man anya nkɔso wɔ sikasɛm mu ne afei wɔn sukuu nsɛm mu. Ɔtee nka wɔ ne komam sɛ na ɛho hia sɛ wɔsakra Ghana sukuukɔ mu nsɛm, a na ayɛ wɔ n'ani so sɛ nea asukuufo no sua ade a biarabiara na wɔnnye bere pii nfa nwinnwen nea wosua no ho na wɔmma ɔhaw ahorow ho mmuae. Ɛno nti, ɔtee nka sɛ ɔbetumi ayɛ biribi wɔ wɔn sukuukɔ mu na wɔatwe adwene asi akannifo a wɔwɔ tema na ɛno bɛma ne man Ghana atu mpɔn paa.
Nea ɛbɛma ne botae a esi n'ani so no wɔadu ho no, ɔhan dan, beae a ɔde yɛɛ ne ɔfise, nhoma kenkan beae, kɔmputa adesua beae, sukuudan, ne adidibea bere a ɔbaa Ghana no. Na ontumi ntoa so sɛ woannya mmoa afi adɔeyɛfo ne sukuu adekyerɛ sika a ɔnyae no a. Ne sukuupɔn no de, ɔgye tom paa sɛ afoforo ntoboa na ɔde totɔ sukuu no ho nneɛma pii and otumi de bi nso ma sukuufo no skɔlahyip (emu bɛyɛ 40%-50%).
Awuah anisoadehu ne sɛ ɔbɛtrɛw sukuupɔn bi mu a, ɛbɛtwe adwene asi adepa, suban pa, ne ankorankora mmɔdenbɔ so na aboa ama Afrika agyina ne nan so a ebebue kwan ama nnwuma nnwuma atumi atwe ne ti na ayɛ nhwɛsode ama Afrika aman pii.
"While I was at Microsoft, the annual revenues grew larger than the GDP of the Republic of Ghana." -Patrick Awuah
Sukuu nsɛm[sesa | edit source]
Ɔkura Bachelor Abodin Krataa wɔ Engineering ne Sikasɛm mu a ɔnyaa wɔ Swarthmore Sukuupɔn ne MBA a ɔnyaa wɔ UC Berkeley's Haas Sukuu a wɔkyerɛ Guadi. Wɔ 2004 mu no, Swarthmore maa Patrick abɔsobɔde esiane ne akanni wɔ Afrika sukuupɔn adesua nsɛm mu.
Abasobɔde & N'akuw ahorow[sesa | edit source]
Wiase Nyinaa Sikasɛm bɔɔ din frɛɛ Patrick sɛ Wiase Nyinaa Kannifo wɔ afe 2007 mu; na esiane ne som pa ma Ghana nti, onyaa Order of the Volta fekuw no mu kyɛfa a Onuanyamfo, Ɔmanpanyin John Agyekum Kufuor de mae wɔ 2007 mu. Order of the Volta no yɛ abasobɔde a ɛso paa yiye wɔ Ghana a wɔde ma wɔn a wɔada wɔn ho adi wɔ ɔsom pa a wɔde ma wɔn man no mu.
Wɔ November 2009 mu no, onyaa abasobɔde mmienu: Microsoft afe 2009 Alumni Foundation "Integral Fellow" a wɔde ma wɔn a wɔaboa pii denam wɔn dom akyɛde so, wɔn bere, ne nea wɔwɔ nyinaa de boa, ne John P. McNulty Prize, Aspen Institute a ehu mmerante ne mmabaa a wɔadwene mu abue, wɔnim adwuma na wɔkɔ so boa ne mpɔtam dwumadi no.
Madeleine Albright ne Bill Gates a wɔyɛ Melinda Gates Foundation no titrani maa Awuah sika a ne dodow yɛ $100,000 wɔ November 5, 2009 mu wɔ New York Wɔde saa sika no ma Aspen Wiase Nyinaa Akanni Nkabom a wiase adwumakuw ahorow, aban, ne mpɔtam akannifo ka ho. Na Awuah ka nnipa anum a wɔpaw wɔn etwa to no ho.
"In Patrick Awuah we have found not only immense personal leadership in founding Ashesi, one of the African continent’s first liberal arts universities, but in the school’s commitment to ethics and civics as a central part of education, he has guaranteed future generations of leaders for Ghana, Africa, and the world." -Patrick Awuah
Wɔ May 2010 mu no, wɔpaw no sɛ Ghana's Most Respected CEO a ɔtɔ so 8 wɔ nnipa du a wɔpaw wɔn no mu.
Wɔ December da a ɛtɔ so 4, 2010 mu no, wɔmaa no Millenium Excellence Abasobɔde ma Adesua Nkɔanim ho mu.
Ɔka Africa Leardership Initiative no ho (Aspen Global Leadership Network nkorabata biako no no), United States Council of Foreign Relations, Pacifi Council ma International Policy ne United States Tau Beta Pi abasobɔde kuw ma engineering no ho.


text:
Enti Amanehunu To Betwa Da Bi?
W’adwene yɛ wo sɛ . . .
ɛto betwa?
ɛto rentwa?
ebia ɛto betwa?
NEA BIBLE AKA
‘Onyankopɔn bɛpopa wɔn aniwam nusu nyinaa, na owu nni hɔ bio, na awerɛhow ne osu ne yaw nso nni hɔ bio.’ —Adiyisɛm 21:3, 4, Wiase Foforo Nkyerɛase.
ƆKWAN BƐN SO NA ƐBƐBOA WO?
Ɛma wuhu sɛ ɛnyɛ Onyankopɔn na ɔma ɔhaw to yɛn.—Yakobo 1:13.
Ɛma wunya awerɛkyekye sɛ, sɛ asɛm to yɛn a, ɛyɛ Onyankopɔn yaw.—Sakaria 2:8.
Ɛma wunya anidaso sɛ amanehunu nyinaa to betwa.—Dwom 37:9-11.
ENTI NEA BIBLE AKA YI YƐ AMPA?
Nneɛma abien yi nti yebetumi aka sɛ ɛyɛ ampa:
Onyankopɔn kyi amanehunu ne atɛnkyea. Bere bi a nkurɔfo tan Yehowa Nyankopɔn nkurɔfo ani no, wo de hwɛ sɛnea ɔtee nka. Bible ka sɛ “asɔretiafo” no nti, Yehowa ho hiahiaa no.—Atemmufo 2:18, Wiase Foforo Nkyerɛase.
Wɔn a wodi nkurɔfo bɔne no, Onyankopɔn ne wɔn ani nhyia. Ɛno nti Bible ka sɛ, okyi “nsa a ehwie mogya a edi bem gu.”—Mmebusɛm 6:16, 17.
Onyankopɔn dwen yɛn mu biara ho. “Obiara nim ne haw ne ne yaw,” na kae sɛ Yehowa nso nim!—2 Beresosɛm 6:29, 30.
Ɛrenkyɛ Yehowa Ahenni no bɛba, na obeyi obiara amanehunu afi ne so. (Mateo 6:9, 10) Ɛnnɛ mpo ɔkyekye wɔn a woyi wɔn yam hwehwɛ n’akyi kwan no werɛ de kyerɛ sɛ odwen wɔn ho.—Asomafo Nnwuma 17:27; 2 Korintofo 1:3, 4.
HWƐ ASƐMMISA YI
Adɛn nti na Onyankopɔn ma amanehunu kɔ so?
Bible ma saa asɛm no ho mmuae wɔ ROMAFO 5:12 ne 2 PETRO 3:9.


text:
Onyankopɔn bɔ ne nkurɔfo ho ban
1Sɛ Awurade nni yɛn afa a, anka yɛbɛyɛ dɛn? Bua, O Israel! 2 “Sɛ Awurade nni yɛn afa na yɛn atamfo baa yɛn so no a, 3 anka wɔn abufuhyew a etia yɛn no, wɔbɛmene yɛn anikann; 4 na anka nsuyiri no bɛtwe yɛn akɔ na nsu no akata yɛn so 5 ama ɔhweam a ano yɛ den no afa yɛn.”
6 Momma yɛnna Awurade a wamma yɛn atamfo ho kwan amma wɔansɛe yɛn no ase. 7 Yɛaguan te sɛ anomaa a wafi ɔbɔmmɔfo afiri mu afi. Afiri no abubu ama yɛanya kwan afi mu.
8 Yɛn mmoa fi Awurade a ɔbɔɔ soro ne asase no nkyɛn.


text:
Song: Sika Ye Mogya
Artiste: Pat Thomas
Album: Sika Ye Mogya
Chorus 2x
Tie ma menka nkyere wo de
Sika nye aboa de ma wokyere no
Sika ye nipa ampaara
Sika ye mogya (4x)
Verse 1
Sika ye mogya (2x)
Sika yi ye mogya ampaara
Sika ye mogya (3x)
Onni wo ho a, na eyare
Onni wo ho a, entum nye hwee
Onni wo ho a, entum ndidi mpo
Sika oye mogya ampaara
Onni wo ho a, anya anigye
Onni wo ho a, entum nye hwee ae
Me nua e, sika yi ye mogya ampa a
Sika ye mogya (2x)
Sika ma ahoofe
Sika ma anibue
Sika ma ahoto
Sika ma biribi ara
Sika ye mogya ampaara
Monka nokware, sika nye aboa koraa
De ma nipadasani fre sika no, mentsum ntse ase koraa
Sika yi a
Repeat Chorus 2x
Verse 2
Me ara m’akonta na na obiregyos adi no
Ono na okaa n’asem bi de
Sika ye mogya (2x)
Sika ye mogya ampaara
Oye nokware asem na oreka no
Sika yi ye mogya, sika yi ye mogya ampaara
Onni wo ho a, na eyare ae
Onni wo ho a, na entum nye hwee a
Saana sika ye mogya
Abusua bepe w’asem a, ofiri sika yi
Abusuafo bepe w’asem a, ofiri sika yi a
Me nua e, hwe se asem ba abusua yi mu a
Sikanii a, na wotwen no ma otsena gua mu
Sikanii nni fie a, ma woka ne de
Wontwen Big Joe ma ommra
Big Joe na oye sikanii
Ama no ndwuru do, osande enni sika yi bi a
Saana, sika ye mogya ae
Sika ye mogya ampaara, sika ye mogya
Hwe, sika ma aware so ae
Sika ma abusua so
Sika ma anigye, sika ma odo
Sika ma biribi ara
Aben ntsi na wofre sika de aboa
Sika nye aboa bi, daabiara, rekasi nkan de
Sika ye mogya, saana sika ye mogya ae
Repeat Chorus 2x
Verse 2
Odeneho Kwame Jones, ono na okaa n’asem bi de
Sika yi ye mogya (2x)
Sika yi ye mogya ampaara
Repeat Chorus till fade
Credit:Ghanaweb (Lyrics)/Youtube(Video)


text:
Collaborate with us to invoke and fully manifest Srila Prabhupada's Vani-presence.
AK/Prabhupada 0087 - The Law of Material Nature
Sri Isopanisad Invocation Lecture -- Los Angeles, April 28, 1970
Yiw, biribiara a ɛwɔ ewiase yi mu wɔ ne bere. Bere a yɛwɔ mu yi, nsesae ahorow asia bi wɔhɔ Nea edi kan ne awo, na afei onyini, na atenase, na afei awo, merɛw yɛ ne owu. eyi yɛ abɔde mu mmara saa nhwiren yi wɔwo no ketewaa, na anyin wɔ nnanu anaa nansa ntam. afei, ɛsow aba, na awu na ayera na asa (nkyɛn) sɛ wote hɔ yi. enti wɔfrɛ eyi se ṣaḍ-vikāra, nsakrae ahorow asia. enti saa nhyehyɛe yi, abɔde ho nyansapɛ rentumi nsesa no. Dabida. Eyi yɛ avidyā. Nnipa repre sɛ wɔbenya wɔn fawohodi. eyi nti bere bebree wɔka se abɔde ho nyansapɛ ho nimdeɛ bɛma nipadua yi atena ase afebɔɔ Russia fo taa ka saa asɛm yi. Enti eyi yɛ avidyā, asekyerɛ ne sɛ nea onni nimdeɛ wo ntumi nsiw abɔde ho mmara kwan da Eyi nti, Bhagavad-gītā akyerɛ mu sɛ, daivī hy eṣā guṇamayī mama māyā duratyayā (BG 7.14). ewiase abɔde ho akwan no, neaɛma titiriw abiɛsa na w'aka abom de ayɛ sattva-guṇa, rajo-guṇa, tamo-guṇa... Tri-guṇa. guṇa asekyerɛ sɛ hama. ɛte sɛ tampe hama, w'anwene no mmɛsa edi kan no yɛ ahama teaa, na afei, w'aka abiesa abom anwene no mmɛsa, na bio w'aka abieɛsa abom mu bio anwene, abiɛsa bio bɛka ho a na anya ahoɔden Enti nneɛma titiriw abieɛsa yi, sattva, raja, tamo-guṇa, adi afra. Bio, aba a ɛsow no nso adi afra. nea edi hɔ no nso adi afra. Enti ayɛ sɛ hama a w'anwene abɔso mpɛn aduowɔtwe baako. Enti, guṇamayī māyā, akyekyere wo mmɔho mmɔho Enti wogye woho fi ewiase nneɛma a akyekeyre wo yi a ɛnnyɛ yie. Akyekyere wo. Eyi nti w'ato ne din se apavarga.¥ Saa Kṛṣṇa som yi dwuma titiri a edi ne sɛ ɛbɛboa na w'afi saa pavarga tebea yi mu.
Nnɛra me kyerɛɛ pavarga yi ase dekyerɛɛ Gargamuni Saa pavarga yi ɛne India for 'a..b..d' wɔ twaka bi Wɔn a w'asua saa India 'abd" a wɔfrɛ no devanāgarī no. yɛwɔ devanāgarī 'abd' bi te sɛ, ka kha ga gha na ca cha ja jha na. saa enti yennya ade anum a ɛbomu yɛ nsensanee biako nea ɛtɔ so anum yɛ pa pha va bha ma. Enti, saa pavarga yi gyina hɔ ma pa. Nea edi kan koraa ne pa. Pa ase kyerɛ sɛ parava, nkugu. Obiara rebɔ ne ho mmɔden sɛ obedi nkunim nanso, yɛn nyinaa y'adi nkugo Nea edi kan yɛ pavarga. Pa ase kyerɛ sɛ parava. Na afei pha. Pha ase kyerɛ sɛ ahuru ɛte sɛ ɔpɔnkɔ a w'ayɛ adwuma den no, wobehu sɛn'anum po ahuru, saa ara na yɛn nso, sɛ yɛbrɛ a sɛ yɛyɛ adwuma den na yɛbrɛ a, tɛkrɛma no so wo na afi ahuru Enti, obiara reyɛ adwuma den sɛnea n'ani begye ewiase yi mu nanso, ɛyɛ nkogu pa, pha, ne ba. Ba ase kyerɛ sɛ afiase nea edi kan yɛ pa, nea ɛtɔ so abien yɛ pha, na afei afiase na ɛtɔ so abieɛsa. na afei, bha. Bha ase kyerɛ sɛ ɔhwe ana ehu. Na afei ma. Ma ase kyerɛ sɛ mrtyu, ana owu Enti, saa Kṛṣṇa som yi yɛ apavarga. Apa. A kyerɛ sɛ hwee. Pavarga, eyi nyinaa kyerɛ yɛn sɛ yɛwɔ ewiase sɛ wode a ka saa asɛmfua yi ho a, apavarga, eyi kyerɛ sɛ hwee


text:
Nkyia
1Saa krataa yi fi me Paulo a Onyankopɔn fi ne pɛ mu ayɛ me Kristo Yesu somafo no nkyɛn kɔ Onyankopɔn nkurɔfo a wɔte Efeso a wɔwɔ Kristo Yesu mu gyidi wɔ wɔn asetena mu no nso nkyɛn.
2 Adom ne asomdwoe a efi yɛn Agya Onyankopɔn ne Awurade Yesu Kristo no mmra mo so.
3 Momma yɛnna Onyankopɔn a ɔyɛ yɛn Awurade Yesu Kristo n’Agya no ase. Efisɛ, ɔnam ma a wama yɛn ɔsoro Honhom mu akyɛde no so ahyira baako a yɛne Kristo ayɛ no so.
Onyankopɔn da ne nhyehyɛe adi
4 Ansa na wɔrebɔ wiase no, na Onyankopɔn ayi yɛn dedaw sɛ yɛmmɛyɛ ne de wɔ Kristo mu sɛnea ɛbɛyɛ a yɛbɛyɛ kronn na yɛayɛ pɛ wɔ n’anim a mfomso biara nni yɛn ho. Onyankopɔn dɔ a ɔde dɔ yɛn no nti, 5 na wayɛ n’adwene dedaw sɛ ɔnam Yesu Kristo so bɛka yɛn abata ne ho sɛ ne mma. Eyi ne Onyankopɔn pɛ ne ne botae.
6 Momma yɛnkamfo Onyankopɔn wɔ n’anuonyam adom ne ne dɔ Ba a ɔde no kyɛɛ yɛn kwa no ho.
7 Kristo wu a owui no ama yɛade yɛn ho. Ɛkyerɛ sɛ wɔde yɛn bɔne akyɛ yɛn; 8 wahu yɛn mmɔbɔ a enni kabea, efisɛ, ɔte yɛn ase na onim nea eye ma yɛn bere biara mu nso.
9 Onyankopɔn yɛɛ nea ɔpɛe sɛ ɔyɛ na ɔnam Kristo so daa ne nhyehyɛe a wahyɛ sɛ ɔbɛyɛ a wanna no adi no adi kyerɛɛ yɛn. 10 Sɛ bere no so a, Onyankopɔn nhyehyɛe a ɔde bewie ne sɛ, ɔbɛboaboa abɔde nyinaa ano, nea ɛwɔ soro ne nea ɛwɔ asase so ahyɛ ɔbaako a ɔne Kristo no ase.
11 Onyankopɔn nhyehyɛe ne n’adwene so na wɔnam yɛ biribiara. Onyankopɔn botae a wasi so dua fi mfitiase pɛɛ no so na wɔnam ayi yɛn sɛ ne nkurɔfo a wɔne Kristo ayɛ baako no. 12 Ne saa nti, momma yɛn a yenyaa Kristo mu anidaso kan no nkamfo Onyankopɔn anuonyam.
13 Saa ara na na ɛte wɔ mo ho nso. Bere a motee nokwasɛm a ɛyɛ Asɛmpa no a ɛmaa mo nkwagye no, mugyee Kristo dii maa Onyankopɔn penee so nam so hwiee Honhom Kronkron no a ɔhyɛɛ mo ho bɔ no guu mo so de kyerɛe sɛ moyɛ ne de. 14 Honhom no yɛ akyigyinade a ɛkyerɛ sɛ yɛn nsa bɛka nea Onyankopɔn ahyɛ ne nkurɔfo ho bɔ no, na ɔhyɛ yɛn bɔ bio sɛ Onyankopɔn bɛma wɔn a wɔyɛ ne de no ahofadi de akamfo n’anuonyam.
15 Esiane eyi nti, efi bere a metee gyidi a mowɔ wɔ Awurade Yesu mu ne ɔdɔ a modɔ Onyankopɔn nkurɔfo no, 16 minnyaee aseda a meda Onyankopɔn ma mo no da. Mekae mo wɔ me mpaebɔ mu, 17 na mibisa yɛn Awurade Yesu Kristo Nyankopɔn, anuonyam Agya no sɛ, ɔmma mo Honhom Kronkron no a ɔbɛma mo nyansa na wada Onyankopɔn adi akyerɛ mo, sɛnea ɛbɛyɛ a mubehu no. 18 Mesrɛ sɛ mo adwene mu mmue na munhu ne hann no sɛnea ɛbɛyɛ a mubehu anidasoade a ɛno nti ɔfrɛɛ mo no ne ne nhyira nwonwaso a ɔhyɛɛ ne nkurɔfo ho bɔ no, 19 ne sɛnea ne tumi yɛ adwuma fa wɔ yɛn a yegye no di no mu. Saa tumi a ɛwɔ yɛn mu yi te sɛ tumi kɛse 20 a ɔnam so maa Kristo sɔre fii awufo mu na wɔde no tenaa nifa so wɔ ɔsoro hɔ no. 21 Kristo di biribiara so wɔ soro hɔ. Odi soro atumfo ne awuranom so na ɔkorɔn sen dibea biara a ɛwɔ tumi a ɛwɔ wiase ha ne nea ɛreba no mu. 22 Onyankopɔn de biribiara hyɛɛ Kristo nan ase na ɔde no maa asafo no sɛ otumfo Awurade a ɔkorɔn sen biribiara. 23 Asafo no yɛ Kristo nipadua a ɔno ankasa hyɛ mu na ɔma biribiara wie pɛyɛ wɔ baabiara no.


text:
Collaborate with us to invoke and fully manifest Srila Prabhupada's Vani-presence.
AK/Prabhupada 0028 - Buddha yɛ Nyame
Lecture on Sri Isopanisad, Mantra 1 -- Los Angeles, May 3, 1970
Gargamuni: (ɔkenkan:)"Ɛye mfomso sɛ wobɛ dwene sɛ wogyae nam di a wo betumi abu afa ewiase mmara so a wonya asotwe. Nhabanma nso wɔ nkwa. Nkwa bi yɛ aduan nkwa foforo bi. Eyi yɛ abɔde nhyhyɛe. Ɛnsɛ sɛ obiara hoa hoa ne ho sɛ ɔnni nam enti. Nea ehia ne sɛ wobehu Awurade. Mmoa enni nimdeɛ a wɔde be hu Awurade nanso nipa wɔ saa nimdeɛ no.
Prabhupāda: Eyi ne asem no ti. Buddha asom fo no wɔnso wonni nam Buddha nkerɛkyerɛ no...... Nansa yi biribiara agyigya, nanso Buddha nkyerɛkyerɛ no ne botae ne sɛ abɔnefo be gyae mmoa kum. Ahiṁsā paramo dharma. Agya Buddha mmae no w'akyerɛ mu wɔ Śrīmad-Bhāgavatam ɛne Vedic kyerɛwsɔm no bebree mu. Sura-dviṣām. Ɔba bɛ dadaa mmonsamfo no. Mmonsamfo...Ɔyɛɛ nhyehyɛe bi de dadaa mmonsam fo no. Ɔyɛɛ dɛn dadaa wɔn? mmonsamfo no, wo tia Nyankopɔm mmara. Wonnye Nyankopɔn nni. Enti, Agya Buddha kyerɛɛ sɛ, "Yiw, Onyame biara nni hɔ. Nanso, monni m'asɛ no so." "Yaa, awura." Nanso ɔyɛ Nyame. Eyi yɛ nnadaa. Wonnye Nyame nni, nanso wogye Buddha di, sɛ Buddha yɛ Nyame. Keśava-dhṛta-buddha-śarīra jaya jagadīśa hare. Enti eyi ne nsonsonoe a ɛda ɔbonsam ɛne Nyame ɔsomfo ntam. Ɔsomfo no hu sɛnea Kṛṣṇa, Keśava, redadaa abɔnefo no. Ɔsomfo no te ase. Nanso, mmonsamfo no de, ɛyɛ wɔn sɛ, " Oh, y'anya ɔkandifo papa. Onnye Nyame nni." (Ɔserew) W'ahu? Sammohāya sura-dviṣām (SB 1.3.24). The exact Sanskrit word is stated in the Śrīmad-Bhāgavatam. Moahu, Wɔn a wɔakan: sammohāya, for bewildering sura-dviṣām. Sura-dviṣām kyerɛ sɛ nipa a wɔn ani bere Nyame akyidifo ana Vaiṣṇava fo. Wɔn a wonnye Nyame nni no, abonsamfo no, bere biara wɔn ani bere Nyame asomfo. Eyi yɔ abode ho mmara W'ahu agya yi. Agya abɛdan ne ba barima a w'adi mfe anum pɛ tanfo Nfomso bɛn na ɔyɛe? Ɔsom Nyame. Ɛno ara nen. Abarimaa, ɔnyɛɛ bɔne biara. Ne nfom ara ne sɛ, ɔtonton Hare Kṛṣṇa. Agya no ara tan ne ba no: "Monkum abɔfra yi." Enti sɛ agya nso betumi atan ne ba a, na wɔn a aka nso ɛ? Enti mo nna nhu sɛ, wo si wo bo sɛ wobɛsom Awurade a, ewiase nyinaa bɛtan wo. Ɛno ara nen. Nanso ɛsɛ sɛ wo ne wɔn bɔ so, esiane sɛ Nyame apaw mo sɛ ne nkoa. Mo asɛde ne sɛ mo bɛ kyerɛ wɔn kwan. Enti mo rentume nnyɛ. Te sɛ Awurade Nityānanda, Na w'apira nanso, ogyee Jagāi-Mādhāi. Mo nfa eyi nsi moani so. Berebi wɔ hɔ a nnadaa kakra bɛba mu. bere bi wɔ hɔ a mo be pira, nsɛm pii. Nea ehia ara ne sɛ nipa bɛsom Kṛṣṇa. Eyi ne yɛn botae. Ɔkwan biara so, yɛntwe asisifo yi mmra Kṛṣṇa nkyɛn.


text:
Collaborate with us to invoke and fully manifest Srila Prabhupada's Vani-presence.
AK/Prabhupada 0062 - Hu Krishna dɔnhwerew aduonu anan
Lecture on SB 1.8.18 -- Chicago, July 4, 1974
Prabhupāda: Ārādhito yadi haris tapasā tataḥ kiṁ. Sɛ mo som Kṛṣṇa a, ɛho nhia sɛ mo bɛku mo ho.... Efi sɛ ɔkwan a wɔfa so som Awurade dɔɔso, ɔbrɛ, amanehunu. Berebi wɔ hɔ a yɛkɔ kwae mu, sɛ yɛkɔ hwehwɛ Awurade. Akwan no dɔɔso, nanso kyerɛw kronkron śāstra kyerɛ yɛn sɛ sɛ woresom Kṛṣṇa a, ārādhito yadi haris tapasā tataḥ kiṁ, enhia sɛ wobɛku wo ho. narādhito, narādhito yadi haris tapasā tataḥ kim, sɛ wokɔ ɔhaw ne ɔbrɛ mu, na w'anhu Kṛṣṇa a na mfaso bɛn na ɛwɔ so? Narādhito yadi haris tapasā tataḥ kim, antar bahir yadi haris tapasā tataḥ kiṁ. Saa ara, sɛ wo ne Kṛṣṇa bedi nkitaho dabiara, eyi ne ɔhaw nyinaa awiei. Enti Kṛṣṇa aka bio, Kuntī se Kṛṣṇa te yɛn mu de, nanso, esiane sɛ yenni ani a wɔde hu No nti, "alakṣyam, yenhu no." Nhwɛso ne sɛ, Kṛṣṇa baa bea a Kurukṣetra ɔko no sii no, anuanom baanum Pāṇḍavafo ɛne wɔn maame, mama Kuntī, wɔn anhu sɛ Kṛṣṇa ne Awurade no. Ɛne nipa kakraa a na ɛka ho. Enti bere a Kṛṣṇa wɔ asase yi so no, obi faa No sɛ nipa hunu bi. Avajā..., avajānanti māṁ mūḍhā mānuṣīṁ tanum āśritam. Esiane ɔdɔ a ɔwɔ ma adasamma nti, ɔbaa asase yi so. Nanso,esiane sɛ wonni ani no nti w'anhu no. Enti, Kuntī se, alakṣyam, "Yentumi mfa yɛn ani yi enhu wo, Wo yɛ antaḥ bahiḥ, sarva-bhutanam." Ɛnnyɛ sɛ antaḥ bahiḥ ma asomafo nko - obiara. Kṛṣṇa te koma biara mu, īśvaraḥ sarva-bhūtānāṁ hṛd-deśe. hṛd-deśe, Kṛṣṇa te koma yi mu. Enti, yoga ɔdadwene no botae ne sɛ wobɛhwehwɛ Kṛṣṇa wɔ koma no mu. Eyi ne ɔdadwene no. Enti bere biara Kṛṣṇa gyinabea tra ewiase adwene so. Sɛ yenya saa ntease yi ma Kṛṣṇa som no de a, na yɛgyae bɔne yɛ a, Esiane nɛ woyɛ bɔne a wonhu Kṛṣṇa ana wonte n'ase no nti ɛnnyɛ yie. Na māṁ duṣkṛtino mūḍhāḥ prapadyante narādhamāḥ. Wɔn a wɔyɛ duṣkṛtinaḥ... Kṛti ase kyerɛ sɛ, ɛfata; nanaso duṣkṛti, ade a ɛfata no yɛde toto bɔneyɛ ho. Enti, yɛn adesrɛ ne sɛ... Ɛnnyɛ adesrɛ, yɛn mmara no ne sɛ onipa begyae bɔne yɛ. Nneɛma anan a ɛma yɛyɛ bɔne ne nna edi aware anim,nam di, asanom ɛne kyakyatow. Enti yetu yɛn asuafo no fo..., yɛbra wɔn fi ho anyɛ saa a wɔbɛhwe ase. Efisɛ ɔbɔnefo ntumi nte Nyankopɔn ase. Ɔkwan bi so, ɛsɛ sɛ yedi mmara ne som pa so, ebio, ɛsɛsɛ yegyae bɔne yɛ. Saa na Kṛṣṇa beyi ne ho adi akyerɛ yɛn, na wone Kṛṣṇa bedi nkitaho. Kṛṣṇa adaworoma.Kuntī ne Kṛṣṇa kasa sɛ ne wɔfase. saa ara, wo betumi ne Kṛṣṇa akasa se wo ba, ana wo kunu, wodɔfo, w'adamfo anaa wo wura, sɛ wopɛ no biara. Enti, ɛyɛ me anigye bebree sɛ m'abehu Chicago asɔre dan yi. Moabɔ mo ho mmɔden, na mo Asa yi nso yɛfɛ yiye. Mehyɛ mo nkuran sɛ mo bɛkɔ so asom Kṛṣṇa. Eyi bɛma mo bra asi mo yiye. Me da mo ase paa.
Asuafo: Jaya! Hari bol! Nkunimdi yɛ Awurade de!


text:
Collaborate with us to invoke and fully manifest Srila Prabhupada's Vani-presence.
AK/Prabhupada 0096 - We Have to Study from the Person Bhagavata
Lecture on BG 13.4 -- Miami, February 27, 1975
Sɛ yɛbɛdwene sɛ, Amerika ni, India ni, Hindu, Kramo," eyi nyinaa gu yɛn koma ho fi. Enti, prapra wo koma mu. Hṛdy antaḥ-sthaḥ abhadrāṇi. Nneɛma fi no nyinaa wɔ me koma mu, enti sɛ yɛsiesei yɛn koma mua a yenya fawohodi fi saa adwenedwene yi mu. Naṣṭa-prāyeṣu abhadreṣu nityaṁ bhāgavata-sevayā (SB 1.2.18) Śrīmad-Bhāgavatam ana Bhagavad-gītā dabiara. Nityaṁ bhāgavata...
Bhagavata ase kyerɛ sɛ nhoma Bhagavata ana nipa bhagavata. Nipa bhagavata no yɛ sunsum mu ɔkyerɛkyerɛfo. Ana osuani biara a w'atu mpɔn. Ɔyɛ bhagavata, maha-bhagavata, bhagavata. Enti, bhagavata-sevaya nkyerɛ sɛ wobɛkenkan Bhagavad-gita ne Bhagavatam nkutoo, na mmom ɛsɛ se yesua ade fi nipa bhagavata nso nkyɛn. Eyi ho hia yiye. Caitanya Mahaprabhu abɔ yɛn kɔkɔ se, bhagavata para giya bhagavata-sthane: "Se wopɛsɛ wosua Bhagavata dea, ɛnode kɔ nipa bhagavata a w'aben wɔ sunsum mu nsɛm mu." Ennyɛ obi a ɔka Nyamesɛm degye akatua. Eyi remmoa wo. Nea sika nti ɔka Nyamesɛm no- ɔkɔ asɔre dan mu, na wakɔ ahokyere mu. Nea ehia ara ne sɛ wobɛ fa nipa bhagavata yɔnko. na w'atie nhoma bhagavata no afi ne nkyɛn, nimdeɛ koro yi ara. Krsna nsiananmu. Sɛnea Krsna adi kan aka no, tat samasena me srnu Me srnu: "Tie fi Me ana Me nsiananmu nkyɛn. Eyi na mfaso wɔ so. Enti, saa asore nkorabata yi, yɛrebuebue sɛnea, nipa a wɔrebrɛ benya asomdwoe. Ennyɛ sesei nko na mmom afebɔɔ.
- ei rupe brahmanda bhramite kona bhagyavan jiva
- guru-krsna-krpaya paya bhakti-lata-bija
- (CC Madhya 19.151)
Enti ɛyɛ yɛn asɛde., yɛre di saa dwuma yi ama Krsna. Krsna bae sɛ Ɔbɛkyerɛ yɛn ade. Sɛnea ogyaw Ne Srimad-Bhagavatam maa yɛn no. Afei, ɔde Ne nsiananmu nso agyaw yɛn sɛnea wɔbɛkyerɛ kyerɛ Ne nsɛm no ase ama amansan nyinaa. Saa dwuma yi ara na yɛre di yi. Yɛnfa biribiara nka ho. Yɛmmɔ yɛn tirim nka biribi nka ho. Agyapade no wɔ hɔ. Yɛn botae ara ne sɛ yɛbɛkyekyɛ. Ɛno ara nen. Ɛnnyɛ den. Sɛ yɛda Bhagavad-gita a ɛyɛ Krsna nkyerɛkyerɛ no adi sɛnea ɛte no pɛpɛɛpɛ a, na yawie yɛn adwuma. Yɛnfa hwee nka ho. Yenni ahoɔden sɛ yɛbɛ bɔ yɛn tirim de bi aka ho. Ɛnte sɛ bebre a yehu yi. Wɔbɔ wɔn tirim ka nsɛm bebree...ne nyinaa yɛ sɛbe nsɛm hunu. Eyi remmoa. Monfa nimdeɛ mapa no.


text:
Asuafo dumien no
1Yesu frɛɛ n’asuafo dumien no baa ne nkyɛn, na ɔmaa wɔn tumi sɛ wontu ahonhommɔne na wɔnsa nyarewa ne ahoɔmmerɛw nyinaa.
2 Yesu asuafo dumien no din ni: Simon a ne din baako ne Petro ne ne nua Andrea; Yakobo ne ne nua Yohane a wɔyɛ Sebedeo mma no; 3 Filipo ne Bartolomeo, Toma ne towgyefo Mateo, Yakobo, Alfeo ba ɛne Tadeo, 4 Simon a ofi Kana, ne Yuda Iskariot a akyiri yi, oyii Yesu mae no.
5 Yesu somaa asomafo dumien no, hyɛɛ wɔn sɛ, “Monnkɔ nea Amanamanmufo wɔ anaa Samariafo kurow biara mu, 6 na mmom monkɔ Onyankopɔn nguan, a wɔwɔ Israel a wɔayera no nkyɛn. 7 Monkɔka nkyerɛ wɔn se, ‘Onyankopɔn Ahenni no abɛn!’ 8 Monsa ayarefo yare, munnyan awufo, momma akwatafo ho mfi, na muntu ahonhommɔne. Sɛnea munyaa no kwa no, saa ara na mo nso momfa mma kwa.
9 “Mommfa sikakɔkɔɔ, dwetɛ, anaa kɔbere sika biara mmɔ mo ho. 10 Mommfa akwantubɔtɔ biara a mode nneɛma bi sɛ ntama, ntade anaa mpaboa bɛhyɛ mu. Poma mpo, munnkita bi. Ɛsɛ sɛ wɔn a moboa wɔn no tumi hwɛ mo. 11 Kurow biara a mobɛkɔ mu anaa akuraa biara a mobɛkɔ ase no, monhwehwɛ onipa a Onyamesuro wɔ ne mu akyi kwan, na montena ne nkyɛn kosi da a mubefi hɔ akɔ baabi foforo. 12 Sɛ mokɔ ofi bi mu a, munkyia wɔn se, ‘Asomdwoe nka mo!’ 13 Sɛ saa ofi no mufo gye mo fɛw so a, munhyira wɔn, na sɛ wɔannye mo de a, munnhyira wɔn. 14 Sɛ morefi ofi anaa kurow biara a wɔannye mo wɔ mu no mu akɔ a, momporoporow ofi no anaa kurow no mu mfuturu a ɛwɔ mo nan ase no ngu hɔ. 15 Nokware ni, atemmu da no, Sodom ne Gomora mpo benya baabi agyina wɔ Onyankopɔn anim sen saa kurow no.
Ɔtaa ho nkɔmhyɛ
16 “Monkae sɛ, meresoma mo sɛ nguan akɔ mpataku mu. Monyɛ anifere sɛ awɔ na munnwo sɛ mmorɔnoma. 17 Nanso, monhwɛ yiye wɔ nnipa ho! Wɔbɛkyere mo, adi mo asɛm, abɔ mo mmaa wɔ wɔn asɔredan mu. 18 Me nti, wɔde mo bɛkɔ atumfo ne ahene anim. Eyi bɛma mo anya kwan aka asɛmpa no akyerɛ wɔn ne Amanamanmufo no.
19 “Sɛ wɔkyere mo a, munnnwen asɛm a mobɛka de ayi mo ho ano ho. Wɔde asɛm a mobɛka no bɛma mo bere a ɛsɛ mu. 20 Asɛm a mobɛka no remfi mo, na mmom, mo soro Agya no honhom na ɔnam mo so bɛkasa.
21 “Onua beyi onua ama, na wɔakum no. Saa ara na agyanom nso beyi wɔn mma ama. Mma bɛsɔre atia wɔn awofo ama wɔakum wɔn. 22 Me nti, nnipa nyinaa bɛtan mo. Nanso, nea obetumi agyina pintinn akosi awiei no, wobegye no nkwa.
23 “Sɛ wɔtaa mo kurow bi mu a, munguan nkɔ kurow foforo mu. Mereka nokware akyerɛ mo sɛ, morenwie Israel nkurow nyinaa mu adwumayɛ ansa na Onipa Ba no aba. 24 Osuani nsen ne kyerɛkyerɛfo, na akoa nso nsen ne wura. 25 Osuani sua ne kyerɛkyerɛfo, na akoa nso sua ne wura. Enti, sɛ me a meyɛ ofi no ti no wɔfrɛ me ‘Ɔbonsam’ a, dɛn din na wɔremfa mfrɛ mo! 26 Munnsuro wɔn a wobehunahuna mo. Mmere bi bɛba a nokware no bɛda adi. Nea wɔyɛ no kokoam no nyinaa bɛda adi.
27 “Nea mereka makyerɛ mo wɔ sum mu yi, monka wɔ hann mu. Nea mereka agu mo asom yi, mompae mu nka wɔ adan atifi.
28 “Munnsuro wɔn a wobetumi akum mo nipadua, nanso wɔrentumi nkum mo kra no. Onyankopɔn a obetumi akum nipadua no ne ɔkra wɔ amanehunu kurom no nko ara na munsuro no. 29 Wɔtɔn akasanoma gye ahe? Abien bo nyɛ pɛsewa pɛ? Nanso, akasanoma biara nni hɔ a obewu a mo Agya no nnim ho biribi. 30 Mo tinhwi mpo, wɔakan ne nyinaa. 31 Enti, munnsuro! Mosom bo ma Onyankopɔn sen nkasanoma.
32 “Obiara a ɔbɛka se onim me nnipa anim no, me nso mɛka se minim no m’agya a ɔwɔ soro no anim. 33 Nanso, obiara a ɔbɛka se onnim me nnipa anim no, me nso mɛka se minnim no wɔ mágya a ɔwɔ soro no anim.
Ɛnyɛ asomdwoe, ɛyɛ ɔko
34 “Munnsusuw sɛ mede asomdwoe na ɛbaa asase yi so! Ɛnyɛ asomdwoe na mede bae na mmom, ɔko na mede bae. 35 Maba sɛ mɛma ɔbabarima asɔre atia n’agya, na ɔbabea asɔre atia ne na, na ɔbea warefo nso asɔre atia n’asebea. 36 Obiara tamfo a ne ho yɛ hu no befi n’ankasa ne fi. 37 Nea ɔdɔ n’agya anaa ne na kyɛn me no, rentumi nyɛ me de. Saa ara na nea ɔdɔ ne babarima anaa ne babea kyɛn me no, rentumi nyɛ me de ara nen. 38 Sɛ obi amfa n’asennua na wammedi m’akyi a, ɔrentumi nyɛ me de.
39 “Sɛ woma wo kra som wo bo a, wobɛhwere wo kra no, nanso sɛ wode wo kra no ma me a, wobegye no nkwa.
40 “Obiara a ogye mo no gye me, na nea ogye me no nso gye Onyankopɔn a ɔsomaa me no. 41 Sɛ wugye odiyifo bi sɛ ɔyɛ Onyankopɔn nipa nti a, wobetua wo so ka sɛ odiyifo no ara pɛ. Na sɛ wugye nipa trenee a, wubenya akatua sɛ onipa trenee.
42 “Na obiara a ɔbɛma m’akyidifo yi mu akumaa bi nsu anom no, onii no akatua remmɔ no da.”


text:
Papa yɛ
1Anuanom, sɛ obi yɛ bɔne na mokyere no a, mo a moyɛ honhom mu nnipa no monka n’asɛm no honhom mu. Nanso ɛyɛ a monhwɛ mo ho yiye na wɔansɔ mo anhwɛ. 2 Monsoa mo ho mo ho nnesoa abia. Sɛ moyɛ saa a, mudi Kristo mmara no so. 3 Sɛ obi fa ne ho sɛ ɔyɛ biribi nanso onse hwee a, obu ne ho kwasea.
4 Ɛsɛ sɛ obiara bu ne ho atɛn ansa na watumi de nea wayɛ no aka asɛm a ɛho nhia sɛ ɔde ne ho bɛto nea obi ayɛ ho. 5 Efisɛ, ɛsɛ sɛ obiara soa n’adesoa.
6 Ɛsɛ sɛ wɔn a wɔkyerɛ wɔn Asɛmpa no tua wɔn akyerɛkyerɛfo no ka.
7 Monnnaadaa mo ho; obiara rentumi nsi Onyankopɔn atwetwe. Nea onipa dua no, ɛno ara na otwa. 8 Nea odua ma ɛsɔ ɔhonam ani no betwa no owu mu; na nea odua ma ɛsɔ Honhom no ani no fi Honhom no mu benya nkwa a enni awiei. 9 Ne saa nti, mommma yɛmmmrɛ papayɛ ho, efisɛ, sɛ yɛammrɛ a, bere bi bɛba a yebetwa nnɔbae no. 10 Enti mmere dodow a bere no wɔ hɔ ma yɛn no, ɛsɛ sɛ yɛyɛ obiara papa, ne titiriw no, wɔn a yɛne wɔn bɔ abusua wɔ gyidi mu no.
11 Monhwɛ nsɛm mmaako mmaako akɛse a mede m’ankasa me nsa akyerɛw abrɛ mo. 12 Wɔn a wɔpɛ sɛ wɔhoahoa wɔn ho no ara na wɔpɛ sɛ wɔhyɛ mo ma mutwitwa twetia. Wɔyɛ saa sɛnea ɛbɛyɛ a wɔrentaa wɔne Kristo wɔ asɛnnua no ho. 13 Wɔn a wotwa twetia no mpo nni Mmara no so. Pɛ ara na wɔpɛ sɛ wotwa wɔn twetia sɛnea ɛbɛyɛ a wobetumi ahoahoa wɔn ho wɔ twetiatwa no ho.
14 Nanso, me de, Awurade Yesu Kristo asɛnnua no nko ara na mede bɛhoahoa me ho, efisɛ, n’asɛnnua no nti, wiase awu ama me na me nso mawu ama wiase. 15 Sɛ obi atwa twetia anaa ontwaa twetia no nka hwee. Nea ɛho hia ne sɛ wobɛyɛ abɔde foforo.
16 Wɔn a wodi saa mmara yi so wɔ wɔn asetena mu no, asomdwoe ne mmɔborɔhunu nka wɔn; nka wɔn ne Onyankopɔn nkurɔfo nyinaa.
17 Asɛm a mede rewie ne sɛ: Obiara nhaw m’adwene bio, efisɛ, atwa a ɛwɔ me honam ani no kyerɛ sɛ, meyɛ Yesu somfo.
18 Me nuanom, Awurade Yesu Kristo adom no nka mo nyinaa. Amen.


text:
Sɛnea nhyehyɛe no bɛyɛ
1Obiara a ogye di sɛ Yesu yɛ Agyenkwa no yɛ Onyankopɔn ba. Na obiara a ɔdɔ Agya no dɔ ne Ba no nso. 2 Eyi na ɛma yehu sɛ yɛdɔ Onyankopɔn mma: ɛyɛ ɔdɔ a yɛdɔ Onyankopɔn ne di a yedi ne mmara so. 3 Ɔdɔ a yɛdɔ Onyankopɔn no, kyerɛ di a yɛdi ne mmara so. Na ne mmara no nso so di nyɛ den mma yɛn, 4 efisɛ, Onyankopɔn ba biara tumi di wiase so. Saa kwan yi so na yɛnam di wiase so nkonim: yɛde yɛn gyidi.
5 Hena na obetumi adi wiase so? Obi a ogye di sɛ Yesu yɛ Onyankopɔn Ba no nko.
Yesu Kristo ho adansedi
6 Yesu Kristo yɛ obi a ɔnam nsu ne mogya so bae. Ɛnyɛ nsu nko so na ɔnam bae na mmom nsu ne mogya. Na ɛyɛ Honhom no na edi ho adanse efisɛ, Honhom no ne nokware no. 7 Adansefo baasa na wɔwɔ hɔ, 8 Honhom no, nsu no ne mogya no. Saa adansefo yi adwene hyia. 9 Yegye adanse a nnipa di no di; adanse a Onyankopɔn di no mu yɛ den yiye. Na saa adanse no na Onyankopɔn adi afa ne Ba no ho no. 10 Enti obi a ogye Onyankopɔn Ba no di no wɔ saa adanse yi wɔ ne koma mu. Na obi a onnye Onyankopɔn nni no ama Onyankopɔn ayɛ ɔtorofo, efisɛ, wannye adanse a Onyankopɔn di faa ne Ba no ho no anni.
11 Eyi ne adanse no: Onyankopɔn ama yɛn nkwa a enni awiei; na saa nkwa no wɔ ne Ba no mu. 12 Obiara a ɔwɔ Ɔba no wɔ saa nkwa no na obiara a onni Ɔba no nni nkwa no.
Nkwa a enni awiei
13 Merekyerɛw mo eyi sɛnea ɛbɛma moahu sɛ mowɔ nkwa a enni awiei, mo a mugye Onyankopɔn Ba no din di no. 14 Yensuro wɔ Onyankopɔn anim, efisɛ, yenim sɛ biribiara a yebisa no no, otie yɛn wɔ ne pɛ mu. 15 Bere biara a yebisa no no, otie yɛn. Yɛahu sɛ eyi yɛ nokware yi, yenim nso sɛ ɔma yɛn nea yebisa no biara.
16 Sɛ obi hu sɛ ne nua ayɛ bɔne bi a ɛmfa no nkɔ owu mu a, ɔmmɔ Onyankopɔn a ɔbɛma no nkwa no mpae mma no. Eyi ka wɔn a wɔn bɔne mfa wɔn nkɔ owu mu no ho. Bɔne bi wɔ hɔ a ɛde onipa kɔ owu mu na ɛno ho de, menka se mommɔ ho mpae nkyerɛ Onyankopɔn. 17 Afideyɛ nyinaa yɛ bɔne, nanso bɔne bi wɔ hɔ a enkowie owu mu.
18 Yenim sɛ Onyankopɔn ba biara nkɔ so nyɛ bɔne, efisɛ, Onyankopɔn Ba no hwɛ no, na ɔbonsam ntumi nyɛ no bɔne. 19 Yenim sɛ, ɛwom sɛ wiase nyinaa hyɛ ɔbonsam tumi ase, nanso yɛyɛ Onyankopɔn nkurɔfo. 20 Yenim sɛ Onyankopɔn Ba no aba, na wama yɛn ntease ama yɛahu Onyankopɔn kann no. Yɛn abrabɔ wɔ Onyankopɔn kann no ne ne Ba Yesu Kristo no mu. Eyi ne Onyankopɔn kann no ne nkwa a enni awiei no.
21 Me mma, montwe mo ho mfi abosom ho.


text:
Onyankopɔn ho anigyina
1O Onyankopɔn, woyɛ me Nyankopɔn na m’ani agyina wo. Me nipadua nyinaa hwehwɛ wo te sɛ asase a ɛso awo na srade ne nsu nni mu. Wo ho sukɔn de me kra. 2 Ma minhu wo wɔ Kronkron mu Kronkron hɔ; ma minhu sɛ woyɛ ɔkɛse ne onuonyamfo. 3 Wo dɔ a wodɔ daa no ye sen nkwa ankasa mpo, enti mɛkamfo wo. 4 Sɛ mete ase yi, mɛda wo ase. Mɛma me nsa so abɔ wo mpae. 5 Me kra bedidi na amee na mɛto anigye nnwom ayi wo ayɛ.
6 Meda mpa so nyinaa, mekae wo. Anadwo nyinaa, midwen wo ho 7 efisɛ, daa woyɛ me boafo. Wo ntaban ase nwini mu na mɛto anigye dwom. 8 Me bata wo ho na wo nsa hwɛ me so yiye. 9 Wɔn a wɔpɛ sɛ wokum me no bɛkɔ asaman ase pɛɛ. 10 Wobekum wɔn wɔ ɔko mu na mpataku awe wɔn nam. 11 Esiane sɛ Onyankopɔn ma no nkonim nti, ɔhene no benya ahosɛpɛw. Wɔn a wɔhyɛ bɔ wɔ Onyankopɔn din mu no bɛkamfo no, nanso atorofo ano de, wɔbɛto mu.


text:
Yohane Adiyisɛm 9 Nkwa Asem (NA-TWI)
Abun a ase nni awiei
9 Afei ɔbɔfo a ɔto so anum no hyɛn ne torobɛnto. Mihuu nsoromma a watew fi soro abɛhwe asase so. Wɔmaa no ebun a ase nni awiei safe. 2 Nsoromma no buee ebun no, na wusiw kumɔnn fi mu sɛ fononoo kɛse bi, na wusiw no maa owia hann ne mframa a ɛwɔ hɔ no yɛɛ tumm.
3 Mmoadabi fii wusiw no mu baa asase so, na wɔmaa wɔn tumi sɛ nkekantwɛre. 4 Wɔka kyerɛɛ wɔn se wɔnnsɛe sare anaa nnua anaa afifide biara. Na mmom nnipa a Onyankopɔn nsɔwano no bi nni wɔn moma so no de, wotumi haw wɔn. 5 Wɔamma saa mmoadabi no kwan sɛ wonkunkum saa nnipa yi. Na mmom wɔmaa wɔn kwan sɛ wɔnhaw wɔn abosom anum. Wɔka wɔn a, wɔn ano yaw no te sɛ akekantwɛre ano yaw. 6 Saa abosom anum no mu no, saa nnipa no bɛpere owu, nanso wɔrennya. Wɔbɛpɛ sɛ wowu, nanso owu beguan afi wɔn nkyɛn.
7 Mmoadabi no te sɛ apɔnkɔ a wɔasiesie wɔn ama ɔko. Wɔwɔ biribi te sɛ sikakɔkɔɔ ahenkyɛw hyɛ wɔn ti. Na wɔn anim te sɛ nnipa anim. 8 Wɔn tinhwi te sɛ mmea tinhwi, ɛnna wɔn se nso te sɛ gyata se. 9 Wɔde biribi te sɛ dade nkatabo akatakata wɔn bo. Na nnyigyei a wɔn ntaban yɛ no te sɛ apɔnkɔ pii a wɔretwe nteaseɛnam akɔ ɔko. 10 Wɔwɔ bɔre dua te sɛ akekantwɛre. Na wɔn dua no nti na na wɔwɔ tumi a wɔde haw nnipa abosom anum no. 11 Wɔwɔ ɔhene a odi wɔn so a ɔno ne ɔbɔfo a ɔhwɛ bun no so. Ne din wɔ Hebri kasa mu de Abadon ɛnna Hela kasa mu nso ɛde Apolion, a n’asekyerɛ ne “Ɔsɛefo.”
12 Ɔhaw baako atwam. Eyi akyi, ɔhaw abien bi bɛba.
Ahohommɔne anan no
13 Afei ɔbɔfo a ɔto so asia no hyɛn ne torobɛnto. Metee nne bi fii sikakɔkɔɔ afɔremuka a esi Onyankopɔn anim no ntweaso nyinaa. 14 Nne no ka kyerɛɛ ɔbɔfo a ɔto so asia a okita torobɛnto no se, “Sansan abɔfo baanan a wɔasesa wɔn asubɔnten Eufrate ho no.” 15 Wɔsansanee abɔfo baanan no. Wɔasiesie wɔn ama saa dɔnhwerew yi, saa da yi, saa bosom yi ne saa afe yi sɛ wonkunkum adasamma mu nkyɛm abiɛsa mu baako. 16 Wodii akodɔm ɔpepem ahanu anim. Wɔbɔɔ wɔn dodow no ho amanneɛ ma metee.
17 Na m’anisoadehu no mu no, mihuu apɔnkɔ no ne wɔn kafo. Na wɔn nkatabo no yɛ kɔɔ sɛ ogya, tumm sɛ afasebiri ɛnne akokɔsrade sɛ sɔfere. Na apɔnkɔ no ti te sɛ gyata ti a ogya, wusiw ne sɔfere fi wɔn anom. 18 Saa ɔhaw ahorow abiɛsa no a ɛyɛ ogya, wusiw ne sɔfere no a efi apɔnkɔ no anom bae no kum adasamma nkyɛm abiɛsa mu baako. 19 Efisɛ, na apɔnkɔ no tumi nyinaa fi wɔn anom ne wɔn dua. Wɔn dua te sɛ awɔ a wɔwɔ ti a ɛno na na wɔde pira nnipa.
20 Adasamma a wɔkae no a ɔhaw no ankum wɔn no antwe wɔn ho amfi wɔn nnwuma ho. Wɔannyae ahohommɔne ne ahoni ne sika ne dwetɛ ne ayowa ne abo ne nnua a enhu ade na ɛnte asɛm na entumi nnantew no som. 21 Saa ara nso na wɔansakra wɔn adwene amfi wɔn awudi ne wɔn aduto ne wɔn aguamammɔ ne wɔn korɔn mu.


text:
Nnianim
1Adamfo pa Tiofilo, nnipa pii abɔ mmɔden akyerɛw Yesu ho nsɛm a akɔ so wɔ yɛn mu no. 2 Wɔkyerɛw faa nsɛm a wɔaka akyerɛ yɛn a nnipa a wohuu saa nneɛma yi fi mfiase nam so daa no adi no ho. 3 Nanso minyaa adwene bi sɛ, sɛ mehwehwɛ nea wɔakyerɛw no nyinaa mu yiye na mekyerɛw brɛ wo a, eye. 4 Eyi bɛboa wo ma woahu nokware a ɛwɔ nea woasua no nyinaa mu.
Yohane awo ho nkɔmhyɛ
5 Mede m’asɛm no befi Yudafo sɔfo Sakaria a ɔtenaa ase Yudea hene Herode bere so a na ofi Abia asɔfokuw mu no so. Sakaria yere Elisabet nso, na ɔyɛ Aaron aseni. 6 Na Sakaria ne ne yere Elisabet som Onyankopɔn nokwarem a wɔn ho nni asɛm wɔ Onyankopɔn anim. 7 Na wonni ba, efisɛ, na Elisabet yɛ obonini. Na wɔn baanu nyinaa nso anyinyin.
8 Da bi a eduu Sakaria asɔfokuw so sɛ wɔyɛ asɔredan mu adwuma no, 9 wɔtow aba yii no sɛ, ɔnkɔhyew aduhuam wɔ ɔhyew afɔremuka no so. 10 Saa bere yi ara nso na asafo no rebɔ mpae wɔ adiwo hɔ sɛnea wɔtaa yɛ no.
11 Sakaria gu so rehyew aduhuam no, Awurade bɔfo begyinaa afɔremuka no nkyɛn mu wɔ nifa so. 12 Sakaria huu no no ɔbɔɔ piriw na ne ho popoe.
13 Nanso ɔsoro bɔfo no ka kyerɛɛ no se, “Sakaria, nsuro, Awurade Nyankopɔn ate wo mpaebɔ. Wo yere Elisabet bɛwo babarima na ɛsɛ sɛ woto ne din Yohane. 14 N’awo bɛma w’ani agye na wo ho asɛpɛw wo. Saa ara na ɛbɛma nnipa bebree nso ani agye. 15 Ɔbɛyɛ kɛse Awurade anim. Ɔrennom nsa biara da, na Honhom Kronkron bɛyɛ no ma afi ne na yam. 16 Israelfo pii nam n’asɛnka so benya adwensakra asan aba Awurade, wɔn Nyankopɔn nkyɛn. 17 Obenya Odiyifo Elia Honhom ahoɔden no bi, na obedi Agyenkwa no ba no anim abesiesie nnipa ama ne ba a ɔbɛba no. N’asɛnka bɛma ntease aba agyanom ne wɔn mma ntam. Na ɔbɛdan Awurade asɛm no ho asoɔdenfo adwene akɔ Awurade pɛ ho.”
18 Sakaria buaa ɔbɔfo no se, “Ɛbɛyɛ dɛn na eyi aba mu? Mabɔ akora na me yere nso abɔ aberewa.”
19 Ɔbɔfo no kae se, “Mene Gabriel a migyina Onyankopɔn anim daa no. Ɔno na ɔsomaa me sɛ memmɛka asɛmpa yi nkyerɛ wo. 20 Esiane sɛ woagye akyinnye nti, wobɛtɔ mumu kosi sɛ wɔbɛwo abofra no. Na nea maka akyerɛ wo yi nyinaa bɛba mu pɛpɛɛpɛ wɔ ne bere a ɛsɛ mu.”
21 Saa bere yi nyinaa na asafo mma no retwɛn Sakaria sɛ ɔbɛba. Na ɛyɛ wɔn nwonwa sɛ wakyɛ saa. 22 Bere a ɔbae no, wantumi ankasa ankyerɛ asafo mma no. Wohu fii ne nneyɛe mu sɛ wahu n’ani so ade wɔ asɔredan mu hɔ. Ɔde ne nsa nyamaa wɔn se wɔnkɔ. 23 Owiee n’asɔfodwuma wɔ asɔredan mu hɔ no, ɔkɔɔ fie. 24 Nna bi akyi no, ne yere Elisabet nyinsɛnee na ɔde ne ho siei asram anum.
25 Ɔde anigye kae se, “Awurade ayɛ me adɔe. Wayi animguase a ɛkaa me wɔ nnipa anim no afi me so.”
Yesu awo ho nkɔmhyɛ
26 Elisabet nyinsɛnee asram asia no, Onyankopɔn somaa ɔbɔfo Gabriel kɔɔ Galilea akuraa bi a wɔfrɛ no Nasaret no ase 27 sɛ, ɔnkɔ ɔbaabun bi a wɔfrɛ no Maria a na wɔde no ama Yosef a ofi ɔhene Dawid abusua mu no aware no nkyɛn. 28 Gabriel huu no ara pɛ, ɔka kyerɛɛ no se, “Asomdwoe nka wo! Awurade ka wo ho, wo a Awurade adom wo.”
29 Ɔbɔfo no asɛm no maa Maria adwenem yɛɛ no nnaa ma obisaa ne ho se, “Na saa nkyia yi, ase ne dɛn?”
30 Ɔbɔfo no san ka kyerɛɛ Maria bio se, “Maria, nsuro, efisɛ, Awurade adom wo. 31 Tie! Ɛrenkyɛ biara wubenyinsɛn na woawo ɔbabarima na woato ne din Yesu. 32 Ɔbɛyɛ ɔkɛse, na wɔbɛfrɛ no Ɔsorosoro Nyankopɔn ba. Na Awurade de ne nena Dawid ahengua no bɛma no. 33 Na obedi Yakob fi so hene daa; na n’ahenni to rentwa da.” 34 Maria bisaa ɔbɔfo no se, “Na ɛbɛyɛ dɛn na mawo bere a ɔbarima nhuu me da?”
35 Ɔbɔfo no buae se, “Honhom Kronkron bɛba wo so na Ɔsorosoro Nyankopɔn tumi abɛkata wo so, eyi nti abofra a wobɛwo no no bɛyɛ kronkron na wɔbɛfrɛ no Onyankopɔn Ba. 36 Ɛbɛyɛ asram asia ni a wo busuani Elisabet mpo a ɔyɛ obonini anyinsɛn ɔbabarima wɔ ne mmerewabere mu. 37 Efisɛ, Onyankopɔn de, biribiara nso no yɛ.”
38 Maria kae se, “Me de, meyɛ Awurade afenaa. Nea Awurade pɛ na ɛnyɛ.” Ɛno akyi, ɔbɔfo no gyaw no hɔ kɔe.
Maria kɔsra Elisabet
39 Nna kakra bi akyi no, Maria kɔɔ Yudea mmepɔw so kurow bi mu. 40 Saa kurow no mu na Sakaria te. Oduu kurow no mu hɔ no, ɔkɔɔ Sakaria fi kɔsraa Elisabet. Okyiaa no. 41 Elisabet tee Maria nkyia no, ɔba a ɔda ne yam no kekaa ne ho; amonom hɔ ara, Honhom Kronkron hyɛɛ Elisabet ma.
42 Elisabet de ahosɛpw teɛɛm se, “Maria, wɔahyira wo sen mmea nyinaa, na wo ba a wobɛwo no no bɛyɛ onipa kɛse. 43 Anuonyam bɛn na ɛsen eyi. Me sɛɛ ne hena a anka m’awurade ne na bɛba abɛsra me? 44 Wukyiaa me pɛ, na abofra no de anigye kekaa ne ho. 45 Nhyira nka wo sɛ wugye dii sɛ, nea Onyankopɔn aka no, ɔbɛyɛ; ɛno nti na wɔadom wo yi.”
Maria Ayeyi dwom
46 Maria kae se, “Me kra kamfo Awurade. 47 Na me honhom ani gye m’agyenkwa Nyankopɔn mu, 48 efisɛ, wahu n’afenaa mmɔbrɔni mmɔbɔ, na efi nnɛ, awo ntoatoaso nyinaa bɛfrɛ me nea Onyankopɔn ahyira no. 49 Efisɛ, ɔkronkronni Tumfo no ayɛ ade kɛse ama me; 50 n’ahummɔbɔ fi awo ntoatoaso kosi awo ntoatoaso ma wɔn a wosuro no na wodi no ni no nyinaa.
51 “Ɔde ne nsa a tumi wɔ mu no abɔ ahomasofo ne ahantanfo ne wɔn nsusuwii apete. 52 Watu aberɛmpɔn ade so ama ahobrɛasefo so. 53 Wama wɔn a ahia wɔn no nnepa na wagya ahonyafo kwan nsapan. 54 Waboa n’akoa Israel na ne werɛ amfi ne mmɔborɔhunu ne ne bɔ 55 a ɔhyɛɛ yɛn agya Abraham ne n’asefo no da!”
56 Maria tenaa Elisabet nkyɛn bɛyɛ asram abiɛsa ansa na ɔresan akɔ ne kurom.
Yohane Osuboni awo
57 Elisabet awo duu so no, ɔwoo ɔbabarima. 58 N’afipamfo ne n’abusuafo tee adɔe a Awurade ayɛ no no, wɔne no nyinaa de anigye dii ahurusi.
59 Eduu nnawɔtwe no, abusuafo ne adɔfo behyiae sɛ wɔrebetwa abofra no twetia na wɔato no din. Wɔpɛe sɛ wɔde abofra no to n’agya Sakaria.
60 Nanso ne na kae se, “Dabi! Ɛsɛ sɛ wɔfrɛ no Yohane.”
61 Wɔka kyerɛɛ no se, “Obiara nni abusua yi mu a wɔfrɛ no saa.” 62 Eyi ma wɔde wɔn nsa yɛɛ nsɛnkyerɛnne bisaa n’agya din a wɔmfa nto abofra no.
63 Sakaria ma wɔde krataa brɛɛ no na ɔkyerɛw so se, “Ne din de Yohane.” Eyi yɛɛ wɔn nyinaa nwonwa. 64 Amonom hɔ ara, Sakaria tumi kasae bio, na ofii ase yii Onyankopɔn ayɛ.
65 Wɔn a wɔtee nyinaa ho dwiriw wɔn, na saa asɛm yi trɛw faa Yudea mmepɔw so hɔ nyinaa. 66 Obiara a ɔtee saa nsɛm yi bisaa ne ho se, “Ɛdɛn na abofra yi benyin ayɛ daakye? Ɛda adi pefee sɛ Awurade nsa wɔ ne so.”
Sakaria nkɔmhyɛ
67 Honhom hyɛɛ n’agya Sakaria ma ma ɔhyɛɛ nkɔm se, 68 “Nhyira nka Awurade Israel Nyankopɔn sɛ waba abegye ne manfo. 69 Ɔde Agyenkwa Tumfo a ɔyɛ ne somfo Dawid aseni rebrɛ yɛn, 70 sɛnea ɔnam n’adiyifo kronkron so fi teteete hyɛɛ bɔ 71 sɛ, ɔbɛma yɛn Agyenkwa a obegye yɛn afi yɛn atamfo ne wɔn a wokyi yɛn no nsam no.
72 “Na wama bɔ a ɔhyɛɛ yɛn agyanom wɔ n’ahummɔbɔ ho no aba mu na wakae n’apam kronkron no, 73 na wakae n’apam kronkron a ɔne Abraham pamee no, 74 sɛ obegye yɛn afi yɛn atamfo nsam no, na yɛasom no a osuro biara nni mu, 75 na yɛn nkwanna nyinaa mu, yɛayɛ kronkron ne atreneefo wɔ n’anim.
76 “Na wo, akokoaa yi, wɔbɛfrɛ wo ɔsorosoroni no odiyifo efisɛ, wo na wubesiesie ɔkwan ama Agyenkwa no, 77 na wobɛkyerɛ ne manfo ɔkwan a wɔnam bɔnefafiri so nya daa nkwa; 78 na eyinom nyinaa bɛba mu efisɛ, Onyankopɔn mmɔborɔhunu a ɛdɔɔso no, 79 na ɛbɛma hann a efi soro abepue yɛn so ahyerɛn wɔn a wɔte sum ne owu sum mu no so na akyerɛ yɛn kwan akɔ asomdwoe mu.”
80 Abofra no nyinii na honhom hyɛɛ no ma; ɔtenaa sare so kosii bere a ofitii n’asɛnka adwuma ase.


text:
NKYƐM A ƐTO SO ANUM
NNWOM 107-150
Onyankopɔn adɔe
1“Monna Awurade ase efisɛ oye; n’adɔe wɔ hɔ daa!” 2 Ti saa asɛm yi mu fa kamfo Awurade, mo a wagye mo. Wagye mo afi mo atamfo nsam.
3 Ɔde mo afi amanɔnne. Ɔde mo afi apuei ne atɔe, atifi ne anafo. 4 Ebinom nantew sare a ɔkwan nna mu so a wontumi nhu kwan mma kurom mmɛtena mu. 5 Ɔkɔm ne sukɔm dee wɔn maa wɔn anidaso sae. 6 Na wɔn haw mu, wɔfrɛɛ Awurade na ogyee wɔn fii wɔn haw mu. 7 Ɔde wɔn faa ɔkwan tee so baa kurom faako a wobetumi atena. 8 Ɛsɛ sɛ wɔda Awurade ase wɔ ne dɔ a ɛnsa no ne anwonwade a ɔyɛ maa wɔn no ho. 9 Wɔn a sukɔm de wɔn no, ɔma wɔn nsu nom na wɔn a ɔkɔm de wɔn no, ɔde nnepa ahyɛ wɔn ma. 10 Na ebinom a wɔyɛ nneduafo a wɔrehu amane wɔ nkɔnsɔnkɔnsɔn mu te mmɔborɔ ne sum mu, 11 efisɛ, wɔasɔre atia Otumfoɔ Nyankopɔn mmara na wɔabu n’ahyɛde so. 12 Adwuma a ɛyɛ den ma wɔbrɛe; wɔbɛtew ahwe na wɔrennya obi nso wɔn mu. 13 Afei wɔn haw mu, wɔfrɛɛ Awurade na ogyee wɔn amanehunu no mu. 14 Oyii wɔn fii wɔn mmɔborɔ ne esum no mu bubuu wɔn nkɔnsɔnkɔnsɔn no mu asinasin. 15 Ɛsɛ sɛ wɔda Awurade ase wɔ ne dɔ a ɛnsa da no ne anwonwade a ɔyɛ maa wɔn no ho. 16 Obubu kɔbere apon twitwa nnade mu.
17 Ebinom kwasea nti, wohuu amane wɔ wɔn bɔne ho. 18 Wohu aduan a, wontumi nnyina efisɛ, na wɔreyɛ awuwu. 19 Afei, wɔn haw mu, wɔfrɛɛ Awurade na ogyee wɔn fii wɔn amanehunu mu. 20 Ɔnam ne kasa so saa wɔn yare gyee wɔn fii damoa mu. 21 Ɛsɛ sɛ wɔda Awurade ase wɔ ne dɔ a ɛnsa da no ne anwonwade a ɔyɛ maa wɔn no ho. 22 Ɛsɛ sɛ wɔbɔ afɔre da no ase na wɔto ahosɛpɛw nnwom de kyerɛ nea wayɛ nyinaa.
23 Ebinom tenaa ahyɛn mu wɔ po so a na po so adwumayɛ na wofi mu didi. 24 Wohui sɛ Awurade tumi yɛ anwonwade wɔ po so nso. 25 Ɔkasae mmaa ahum fii ase tui na ɛwosowoo asorɔkye no. 26 Ahyɛn no pagyaw kɔɔ soro na ɛsan bɔ wuraa po no mu, kɔɔ ase pɛɛ. Saa amanehunu yi maa nnipa bo tui 27 ma wokyim tɔɔ ntintan sɛ asabofo. Wɔn suahu nyinaa ho amma mfaso. 28 Afei wɔn haw mu no, wɔfrɛɛ Awurade na ogyee wɔn fii wɔn haw no mu. 29 Ɔbrɛɛ ahum no ase na asorɔkye no yɛɛ dinn. 30 Ɛyɛɛ dinn no, wɔn ani gyei na ɔde wɔn baa hyɛngyinabea a na wɔpɛ sɛ wɔba hɔ no asomdwoe mu. 31 Ɛsɛ sɛ wɔda Awurade ase wɔ ne dɔ a ɛnsa da no ne anwonwade a ɔyɛ maa wɔn no ho. 32 Ɛsɛ sɛ wɔpae mu ka ne kɛseyɛ wɔ nnipa nyinaa anim na wɔkamfo no wɔ agyinatufo mpanyimfo anim.
33 Awurade maa nsubɔnten yoyowee koraa, na otwaa nsuwa teɛ a ɛteɛ so. 34 Ɔmaa asase pa danee sare a nkyene wɔ mu esiane amumɔyɛsɛm a na wɔn a wɔte hɔ no yɛ no nti. 35 Ɔsesaa sare maa nsu twitwaa mmura wɔ hɔ maa nsuwa nso bɔɔ asase kesee so. 36 Ɔmaa wɔn a ɔkɔm de wɔn tenaa hɔ na wɔkyekyeree kurow tenaa mu wɔ hɔ. 37 Woduaa mfuw no mu nnɔbae ne bobe na wotwaa nnɔbae bebree. 38 Ohyiraa ne nkurɔfo ma wɔwoo mma bebree. Wamma wɔn anantwi dodow no so antew.
39 Bere a wodii Onyankopɔn nkurɔfo so na wodii wɔn nya atirimmɔden so no, 40 ne bo fuw weretɔfo no ma wokyinkyinii sare a ɔkwan nna baabiara no so. 41 Nanso ogyee wɔn a ade ahia wɔn no fii wɔn ahokyere mu na ɔmaa wɔn abusua no ase trɛwee. 42 Atreneefo hu eyi ma wɔn ani gye na wɔma amumɔyɛfo nyinaa yɛ komm.
43 Momma wɔn a wɔyɛ anyansafo no nsusuw eyinom ho na wonhu Awurade dɔ a ɛwɔ hɔ daa no.


text:
“Ԑnna Onyankopɔn kae sԑ ma yԑnyԑ onipa sԑ yԑn sԑso, te sԑ sԑnea yԑte”-Genesis 1:26.
“Onyankopɔn ankasa na Ɔte sԑ yԑn ara ԑnna woayԑ Onipa a Ɔkorɔn… Mika sԑ saa wobehu No mprempren a ankasa wobehu No seesei sԑ Onipa ankasa-te sԑ yԑn ara wɔ nipadua, gyinapԑn, ne sԑso te sԑ Onipa”-Odiyifo Yosef Smith Nkyerԑkyerԑ kratafa 345
Bere a Onyankopɔn kae sԑ Ma yԑnyԑ Onipa sԑ yԑn sԑso no hena na Ɔreka ne ho asԑm? Na ԑyԑ Yesu anaasԑ Honhom Kronkron no?
“Denam osetie ne nokware no ho ɔsom kronn nti ɔno (Yesu) nyaa nyansa a emu dɔ kokuroo a apegya No ayԑ no Nyankopɔn, ne Awurade a ne Tumi sō, wɔ bere a ɔdaso yԑ Honhom ansa ɔreba asase so”-Bruce R. Mc conkie, Mormon Amanne kr.129
“Agya no wɔ honam nipadua ne nnompe….nanso Honhom Kronkron no de onni honam nipadua ne nnompe na mmom ɔyԑ honhom nipadua nnipaban-D$C 130:22
Esiane sԑ Yesu yԑԑ Onyankopɔn ansa na onyae nipa honamdua no, afei esiane sԑ Honhom Kronkron yԑ Onyankopɔn no nanso onni honamdua no, ԑbԑyԑ dԑn na Onyankopɔn sԑso ayԑ te sԑ Nipa?


text:
Korintofo II 2 Nkwa Asem (NA-TWI)
2 Enti meyɛɛ m’adwene sɛ meremma mo nkyɛn bio mmɛhyɛ mo awerɛhow. 2 Sɛ mebɛhyɛ mo awerɛhow a, hena na ɔbɛkyekye me werɛ? Mo ara a mahyɛ mo awerɛhow no anaa? 3 Saa nti na mekyerɛw saa krataa no brɛɛ mo. Na mempɛ sɛ meba mo nnipa koro no ara a mubegye m’ani no nkyɛn bɛhyɛ mo awerɛhow. Minim yiye sɛ, sɛ me ho tɔ me a, mo nso mo ho bɛtɔ mo.
4 Mede amanehunu, awerɛhow ne nisu na ɛrekyerɛw mo saa krataa yi. Mankyerɛw mammɛhyɛ mo awerɛhow na mmom mekyerɛw de bɛkyerɛɛ ɔdɔ a medɔ mo nyinaa.
Bɔne fafiri
5 Sɛ obi ahyɛ afoforo awerɛhow a, ɛnyɛ me na wahyɛ me saa awerɛhow no na mo anaasɛ mo mu bi na wahyɛ no saa awerɛhow no, efisɛ, mempɛ sɛ me nsa yɛ den wɔ saa onipa no so. 6 Asotwe a dodow no ara bɛtwe no no dɔɔso ma no. 7 Ɛsɛ sɛ mode kyɛ no na mokyekye ne werɛ sɛnea ɛbɛyɛ a awerɛhow nhyɛ no so. 8 Mesrɛ mo, momma onhu sɛ mopɛ n’asɛm pa ara.
Hena na oye ma saa dwumadi yi?
9 Nea enti mekyerɛw mo krataa no ne sɛ: Mepɛ sɛ mihu sɛ moatumi agyina sɔhwɛ no ano pintinn na nsɛm a meka kyerɛ mo no nso, mudi so anaa. 10 Sɛ obi yɛ bɔne bi na mode kyɛ no a, me nso mede kyɛ no. Sɛ ɛho hia sɛ mede kyɛ na mede kyɛ a, ɛsɛ sɛ mede biribiara kyɛ. Na mo nti na meyɛ saa wɔ Kristo anim 11 sɛnea ɛbɛyɛ a ɔbonsam rennya yɛn ho kwan, efisɛ, yenim ne nsusuwii.
12 Bere a miduu Troa kɔkaa Asɛmpa no, mihui sɛ Awurade ama adwuma no yɛ ho kwan wɔ hɔ. 13 Nanso me werɛ howee, efisɛ, na minhu yɛn nua Tito. Enti mekraa nnipa a wɔwɔ hɔ no na misiim mekɔɔ Makedonia.
14 Yɛda Onyankopɔn ase sɛ daa ɔto yɛn santen wɔ anigye ne nkonimdi mu ma yeyi hua a ɛyɛ huam. Onyankopɔn nam yɛn so ma Kristo ho asɛm trɛw kɔ baabiara sɛ aduhuam. 15 Yɛte sɛ aduhuam a Kristo de ama Onyankopɔn a ɛtrɛw kɔ wɔn a wɔregye wɔn nkwa ne wɔn a wɔreyera mu. 16 Na wɔn a wɔreyera no de, ɛyɛ wɔn hua bɔne a etumi kum. Nanso wɔn a wɔregye wɔn nkwa no, ɛyɛ ade a ɛyɛ huam a ɛma wɔn nkwa. Hena na obetumi agyina adwuma a ɛyɛ den sɛɛ anim? 17 Yɛnte sɛ nnipa afoforo bi a wɔfa Onyankopɔn asɛm sɛ adetɔnne bi a ne bo yɛ mmerɛw na esiane sɛ Onyankopɔn asoma yɛn no nti, yɛka nokware wɔ n’anim sɛ Kristo asomfo.


text:
Adaemone Di Atoro sɛ Awufo Te Ase
Bible no se Satan ‘redaadaa asase sofo nyinaa.’ (Adiyisɛm 12:9) Satan ne n’adaemone no mpɛ sɛ yegye Onyankopɔn Asɛm, Bible, no di. Wɔbɔ mmɔden sɛ wɔbɛma nnipa agye adi sɛ awufo te ase wɔ ahonhom atrae baabi. Ma yɛnhwɛ ɔkwan a wɔfa so yɛ saa.
Atoro Som
Ɔsom pii kyerɛkyerɛ sɛ onipa biara wɔ ɔkra a ɛkɔ ahonhom atrae bere a ɔhonam nipadua no awu akyi. Wose nipadua no wu, nanso ɔkra no nwu. Bio nso, wɔka sɛ ɔkra no ntumi nwu, kyerɛ sɛ ɛwɔ nkwa a owu nnim.
Nanso Onyankopɔn Asɛm nkyerɛkyerɛ saa. Bible no kyerɛ sɛ ɔkra no ne onipa no, na ɛnyɛ biribi a ɛhyɛ onipa no mu. Sɛ nhwɛso no, Bible no reka Adam bɔ ho asɛm no, ese: “Na [Yehowa] Nyankopɔn de fam dɔte nwenee onipa, na ohuw nkwa home guu ne hwene mu, na onipa no bɛyɛɛ ɔkra teasefo.” (Genesis 2:7) Enti wɔamma Adam ɔkra; na ɔyɛ ɔkra.
Wɔfrɛ mmoa nso sɛ akra.—Genesis 1:20, 21, 24, 30.
Esiane sɛ Bible asɛmfua “ɔkra” no kyerɛ onipa no ankasa nti, ɛnsɛ sɛ ɛyɛ yɛn nwonwa sɛ yebehu sɛ akra betumi awu na wowu. Kyerɛwnsɛm no se:
“Ɔkra a ɔyɛ bɔne no, ɔno ara na obewu.”—Hesekiel 18:4.
“Na Samson kae sɛ: Me kra ne Filistifo yi nwu.”—Atemmufo 16:30.
“So mmara ma kwan sɛ wɔyɛ adepa anaa adebɔne homeda, sɛ wogye nkwa anaa wokum ɔkra bi?”—Marko 3:4.
Kyerɛw nsɛm afoforo kyerɛ sɛ wobetumi asɛe akra (Genesis 17:14), wɔde nkrante akunkum wɔn (Yosua 10:37), atim wɔn menewa (Hiob 7:15), na nsu afa wɔn (Yona 2:5). Enti, ɔkra no wu.
Sɛ wokenkan Bible no fi mfiase kosi awiei a, worenhu asɛm “ɔkra a enwu da” no da. Onipa kra no nyɛ honhom bi. Ɔkra a enwu da ɔkyerɛkyerɛ no nyɛ Bible ɔkyerɛkyerɛ. Ɛyɛ Satan ne n’adaemone no ɔkyerɛkyerɛ. Yehowa kyi ɔsom mu atosɛm nyinaa.—Mmebusɛm 6:16-19; 1 Timoteo 4:1, 2.
Asumanfo
Asumanfo ne ɔkwan foforo a Satan fa so daadaa nnipa. Osumanni yɛ obi a ne nsa tumi ka nkrasɛm fi ahonhom wiase no mu tẽẽ. Nnipa pii a asumanfo ankasa ka ho, gye di sɛ nkrasɛm yi fi awufo ahonhom hɔ. Nanso sɛnea yɛahu afi Bible no mu no, eyi rentumi nyɛ yiye.—Ɔsɛnkafo 9:5, 6, 10.
Ɛnde, nkrasɛm yi fi henanom hɔ? Adaemone no ankasa hɔ! Adaemone no tumi hwɛ obi bere a ɔte ase no; wonim sɛnea na onipa no kasa, sɛnea na ɔte, nea ɔyɛe, ne nea onim. Enti ɛnyɛ den mma wɔn sɛ wobesuasua nnipa a wɔawuwu no.—1 Samuel 28:3-19.
Atoro Nsɛm
Atoro nsɛm ne ɔkwan foforo a Satan fa so ma atoro a ɛfa awufo ho no nya nkɔso. Nsɛm a ɛte sɛɛ no taa dan nkurɔfo fi Bible mu nokware ho.—2 Timoteo 4:4.
Wɔ Afrika no, nnipa a wohu wɔn sɛ wɔte ase wɔ wɔn wu akyi ho nsɛm pii wɔ hɔ. Mpɛn pii no, wohu nneɛma a ɛte sɛɛ no wɔ baabi a ɛne faako a onipa no trae no ware. Nanso bisa wo ho sɛ: ‘So ntease wom sɛ sɛ obi wɔ tumi a ɔde bɛsan afi awufo mu aba a, ɔbɛsan akɔ baabi a ɛne n’abusua ne ne nnamfo ntam kwan ware?’
Bio nso, so ebetumi aba sɛ onipa a wohuu no no sɛ nea wawu no kɛkɛ? Sɛ nhwɛso no, Kristofo asomfo baanu a na wɔreka asɛm wɔ akuraase baabi no huu akwakoraa bi a odii wɔn akyi nnɔnhwerew bi. Bere a wobisaa no ho asɛm no, wohui sɛ ɔbarima no susuwii sɛ asomfo no mu biako yɛ ne nuabarima bi a wawu wɔ mfe bi a atwam no mu. Nokwarem no, na ɛnte saa, nanso wannye anni sɛ ɛnte saa! Susuw asɛm a akyiri yi akwakoraa no ka kyerɛɛ ne nnamfo ne n’afipamfo no ho hwɛ!
Anisoadehu, Adaeso, ne Ɛnne Ahorow
Akyinnye biara nni ho sɛ woate anwonwade ahorow a nnipa ahu, wɔate, anaasɛ wɔaso ho dae no ho asɛm. Nneɛma a nnipa ntumi nyɛ a ɛte sɛɛ no taa ma ehu ka wɔn a wohu no. Na Marein a ɔte Afrika Atɔe Fam no te daa sɛ ne nenabea a wawu no nne frɛ no anadwo. Ehu nti, Marein teɛteɛm na onyan ne fifo nyinaa. Awiei koraa no, ɔbɔɔ dam.
Afei, sɛ awufo te ase ankasa a, so ntease wom sɛ wobeyi wɔn adɔfo hu? Dabida. Nkrasɛm a epira a ɛte sɛɛ no fi adaemone hɔ.
Na nkrasɛm a ɛte sɛ nea ɛde mmoa ne awerɛkyekye ma no nso ɛ? Sɛ nhwɛso no, na Gbassay a ofi Sierra Leone no yare. Ɔsoo dae bi a ne papa a wawu no yii ne ho adi kyerɛɛ no wom. Ɔhyɛɛ no sɛ ɔnkɔ dua bi ase, ɔnkɔtew so ahaban, ɔmfa mfra nsu na ɔnnom. Ɛnsɛ sɛ ɔkasa kyerɛ obiara ansa na wayɛ saa. Ɔyɛɛ saa na ne ho tɔɔ no.
Ɔbea foforo nso kae sɛ ne kunu yii ne ho adi kyerɛɛ no da koro anadwo wɔ ne wu akyi. Ɔkae sɛ na ne ho ayɛ fɛ, na na ɔhyɛ atade a ɛyɛ fɛ.
Ɛte sɛ nea nkrasɛm ne anisoadehu a ɛte sɛɛ no ye na ɛboa. So efi Onyankopɔn hɔ? Dabi, emfi ne hɔ. Yehowa ne “nokware Nyankopɔn.” (Dwom 31:5) Ɔrempene so sɛ ɔbɛdaadaa yɛn da. Adaemone nkutoo na wɔyɛ saa.
Nanso so adaemone a woye wɔ hɔ? Dabi. Ɛwom sɛ ɛte sɛ nea wɔde mmoa ma wɔ mmere bi mu de, nanso wɔn nyinaa nye. Bere a Ɔbonsam ne Hawa kasae no, ɔyɛɛ ne ho sɛ n’adamfo. (Genesis 3:1) Nanso dɛn na ɛtoo no, bere a otiee no na ɔyɛɛ nea ɔkae no? Owui.
Wunim sɛ ɛnyɛ nwonwa sɛ onipa bɔne bɛyɛ ne ho sɛ wɔn a ɔpɛ sɛ ɔdaadaa wɔn na osisi wɔn no adamfo. Afrikafo bɛ bi se: “Ɛse fitaa, koma tuntum.” Na Onyankopɔn Asɛm se: “Satan mpo kɔ so ara dan ne ho hann bɔfo.”—2 Korintofo 11:14.
Onyankopɔn mfa adaeso, anisoadehu, ne ɛnne ahorow a efi ahonhom wiase mu no so ne nnipa nni nkitaho bio. Ɔnam Bible no a ebetumi ama obi ayɛ nea “a wɔasiesie no yiye ama adwuma pa biara” no so de akwankyerɛ ma wɔn na ɔkyerɛkyerɛ wɔn.—2 Timoteo 3:17.
Enti, sɛ Yehowa de kɔkɔbɔ ma yɛn wɔ Ɔbonsam nnaadaasɛm no ho a, ɔdɔ yɛn nti na ɔyɛ saa. Onim sɛ adaemone yɛ atamfo a wɔn ho yɛ hu.


text:
NKYƐM A ƐTO SO ABIEN
NNWOM 42-72
Onipa a wɔatwa no asu mpaebɔ
1Sɛnea ɔforote pere hwehwɛ nsu no, saa ara na mepere hwehwɛ wo, O Onyankopɔn. 2 Wo ho sukɔm de me. Onyankopɔn teasefo, bere bɛn na metumi akɔ akɔsom wo wɔ w’anim? 3 Misu awia ne anadwo na nusu nko ne m’aduan. Bere nyinaa m’atamfo bisa me se, “Wo Nyankopɔn wɔ he?”
4 Sɛ mekae mmere bi a atwam no a, ɛhye me koma mu; bere a me ne nnipakuw kɔɔ Onyankopɔn fi na midii wɔn anim bere a yɛnam na wɔde anigye ne ahosɛpɛw to dwom yi Onyankopɔn ayɛ no. 5 Adɛn na me werɛ ahow? Adɛn na nsɛm rehaw me? Mede m’ani bɛto Onyankopɔn so, na bio, mɛkamfo no, m’agyenkwa ne me Nyankopɔn. 6 O’ me Nyankopɔn, awerɛhow ahyɛ me kra so, enti mefi Yordan asase so, Hermon Bepɔw ne Misar Bepɔw so akae wo. 7 W’asorɔkye abu afa me so, na awerɛhow ahyɛ me so sɛ nsuyiri, sɛ nsuworo a egyigye. 8 Awurade nkyerɛ ne daa dɔ no nnɛ sɛnea ɛbɛma mato dwom anadwo abɔ me kra ho mpae akyerɛ Onyankopɔn.
9 Mibisa wo, Awurade, me gyefo se, “Adɛn nti na wo werɛ afi me? Adɛn nti na ɛsɛ sɛ mekɔ so hu amane wɔ m’atamfo atirimmɔden mu? 10 Wɔn kasatia abubu me; sɛ wɔkɔ so bisa me se, “Wo Nyankopɔn no wɔ he?” no. 11 Adɛn nti na me werɛ ahow saa? Adɛn nti na me ho yeraw me? Mede me ho bɛto Onyankopɔn so, na bio, mɛkamfo no, m’agyenkwa ne me Nyankopɔn.


text:
Mmoa mpaebɔ
1Boa yɛn, Awurade! Ɛnkaa onipa pa baako mpo. Nokwafo nni hɔ bio.
2 Wɔn nyinaa didi wɔn ho atoro. Wɔka nsɛm a ɛyɛ dɛ de sisi wɔn ho wɔn ho.
3 O Awurade, ka tɛkrɛma a ɛdaadaa no nyinaa hyɛ. To ano a etu ne ho a ɛka se,
4 “Yɛnam yɛn nsɛm so nya nea yɛhwehwɛ. Yɛbɛka nea yɛpɛ biara, na obiara rentumi nsiw yɛn ano” no.
5 Nanso, Awurade ka se, “Afei, mɛba efisɛ, wɔrehaw mmɔborɔfo, na wɔn a wɔakyere wɔn no nso repene wɔ wɔn yaw mu. Mɛbɔ wɔn ho ban sɛnea wɔhwehwɛ no.”
6 Awurade bɔhyɛ yɛ nokware. Ɛyɛ kronn sɛ dwetɛ a wɔahoa ho mpɛn ason wɔ fononoo mu. 7 O Awurade, bɔ yɛn ho ban daa, na kora yɛn so fi saa nnebɔneyɛfo no nsam. 8 Efisɛ amumɔyɛfo nenam baabiara, na obiara kamfo wɔn amumɔyɛ no.


text:
Asakokyerɛ wɔ Gaana nna fam koraa. Ɛno nti na ɛho hia pa ara. Wohwɛ a, obiara nim asiako ahodoɔ a ɛwɔ hɔ. Nanso, Abibiko deɛ, nnipa bebree nnim ho hwee. Ɛno yɛ kwansideɛ a ɛdi mu akotene wɔ adekyerɛ yi mu. Ɛno akyi, nkurɔfoɔ pii nso gye di sɛ asako yɛ asa nko ara. Afei nso, wɔgye di sɛ ɛfiri brazil. Yei nyinaa nti na mehunu sɛ ɛwɔ sɛ asakokyerɛ fapem no yɛ abakɔsɛm nimdeɛ.
Wohwɛ a, yei nti na Abibifahodie ho hia. Ɛne sɛ, sɛ anka nyinaa da fam a, anka ɛbɛkyerɛ sɛ obi ahyɛ adwuma pɔtee yi aseɛ dada. Akɛsefoɔ ayɛ bi (Nkrumah n.a.) nanso, wɔ saa berɛ yi mu, ɛberɛ a obiara pɛ sɛ ɔdane oburoni wɔ akwannuasa nyinaa so, ɛkyerɛ sɛ afei na yɛrehyɛ adwuma yi aseɛ ne no. Afei na aborɔfoɔ nhyɛsoɔ reyɛ ayere soɔ. Saa berɛ yi na atɔ apenten. Saa berɛ yi na mmaa retwe wɔn tire. Afei na obiara resom buronihunu a wɔfrɛ no "jesus" a, nokorɛ mu, ɛyɛ Hrw (Horus) a aborɔfoɔ asesa ne din afa cesare borgia mfoni abata ho.
Deɛ merekeka yi nyinaa nti na ɛwɔ sɛ yɛhunu sɛ ɔko a yɛreka ho asɛm yi nyinaa nyɛ honamko nko ara. Ɛfa sunsum ho. Ɛfa yɛn kra ho mpo. Ɛno nti na yɛwɔ ha. Mpaninfoɔ bu bɛ bi sɛ "Nkontompo de mfeɛ apem tu kwan a, da korɔ na nokorɛ bɛti no to no." Ɛnnɛ yɛ da a nokorɛ bɛsi mu. Yɛn na yɛka saa nokorɛ ho bi.
"Twitwa atire, hyehye afie!" - Dessalines
Yɛbɛdi nkonim!
Okunini Ọbádélé Kambon


text:
Collaborate with us to invoke and fully manifest Srila Prabhupada's Vani-presence.
AK/Prabhupada 0052 - Nsonsonoe a ɛwɔ Bhakta Karmi ntɛm
Lecture on SB 1.2.9-10 -- Delhi, November 14, 1973
Eyi ne nsonsonoe a ɛda bhakti ne karma ntɛm. Karma ne sɛ wobɛdi ɔhonam dua yi akɔnɔ akyi, ɛna bhakti kyerɛ sɛ wobɛyɛ nea ɛbɛma Awurade ani agye. Ade baako. Enti nipa entumi nkyerɛ nsonsonoe a ɛda bhakta ɛne karmī ntam. Karmī di ne honam akɔnɔ akyi, ɛna bhakta di Kṛṣṇa akɔnɔ akyi. Honam akɔnɔ bi bɛwɔ hɔ. Nanso, sɛ woyɛ nea ɛsɔ Kṛṣṇa ani a wɔfrɛ eyi sɛ bhakti. Hṛṣīkeṇa hṛṣīkeśa-sevanaṁ bhaktir ucyate (CC Madhya 19.170). Hṛṣīka kyerɛ sɛ, atenka a ɛho tew. Bere ba a ɛtwa mu no mekyerɛɛ ase sɛ,
- sarvopādhi-vinirmuktaṁ
- tat-paratvena nirmalam
- hṛṣīkeṇa hṛṣīkeśa-
- sevanaṁ bhaktir ucyate
- (CC Madhya 19.170)
Bhakti ase nkyerɛ sɛ wobɛgyae adwuma yɛ. Eyi nnyɛ bhakti. Bhakti ase kyerɛ sɛ wode w'atenka nyinaa bɛyɛ adwuma asɔ atenka wura no ani. Eyi ne bhakti no. Enti, Kṛṣṇa din baako ne Hṛṣīkeśa. Hṛṣīka kyerɛ sɛ atenka. Ɛna, hṛṣīka īśa, Ɔno na atenka nyinaa hyɛ n'ase. Nokware ne sɛ dwuma a yɛn atenka redi no ɛnnyɛ yɛn ahoɔden Yɛn nte ase sɛ Kṛṣṇa na ɔredan dan ade nyinaa. Sarvasya cāhaṁ hṛdi sanniviṣṭo mattaḥ smṛtir jñānam apohanaṁ ca (BG 15.15). Mattaḥ smṛtir jñānam apohanaṁ ca Abɔde ho nyansapɛ mu osuani reyɛ n'adwuma esiane sɛ Kṛṣṇa reboa no, ɛnnyɛ sɛ ɔde n'ahoɔden na ɛyɛ biribi. Ɛnte sa. Enti, Kṛṣṇa ma no nea ehia. Nokware ne sɛ ɛyɛ Kṛṣṇa na ɔyɛ adwuma no. W'akyerɛ eyi ase wɔ Upaniṣad no mu. Sɛ Kṛṣṇa annyɛ adwuma no a, sɛ Kṛṣṇa anhu a wonnhu. Ɛte sɛ nea w'akyerɛ awia ase wɔ Brahma-saṁhitā mu no, yac-cakṣur eṣa savitā sakala-grahāṇāṁ Awia yɛ Kṛṣṇa n'ani
- yac-cakṣur eṣa savitā sakala-grahāṇāṁ
- rājā samasta-sura-mūrtir aśeṣa-tejāḥ
- yasyājñayā bhramati sambhṛta-kāla-cakro
- govindam ādi-puruṣaṁ tam ahaṁ bhajāmi
Enti, awia yɛ Kṛṣṇa n'aniwa no mu baako, Esiane sɛ awia no pue wɔ hɔ, esiane sɛ awia no hu, enti, wo hu. Ennyɛ w'ahoɔden na wode ho ade. W'ayɛ ahantan sɛ wohu ade nti. Sɛ awia nni hɔ a w'aniwa so nni mfaso biara. Wo ntumi nhu. Anyinam kanea yi mpo, n'ahoɔden gyina awia so. Enti sɛ Kṛṣṇa hu a, wobɛ hu. Eyi ne asɛm no. Enti yɛn atenka yi...Bhagavad-gītā akyerɛ mu sɛ, sarvataḥ pāṇi-pādaṁ tat. Sarvataḥ pāṇi-pāda...Kṛṣṇa ne nsa ne ne nan wɔ baabiara. Ɛdɛn ade? Me nsa, wo nsa, wo nan - ɛyɛ Kṛṣṇa de. Ɛte sɛ obi ka se Me wɔ nkorabata wɔ ewiase afanan nyinaa. Enti saa nkorabata no nyinaa rekɔ so esiane sɛ Awurade rehwɛ so no nti. Saa ara, Kṛṣṇa nso. Enti wofrɛ Kṛṣṇa se Hṛṣīkeśa, Hṛṣīkeśa. Enti, Bhakti ase kyerɛsɛ yɛde yɛn hṛṣīka, yɛn indriya, yɛn atenka, bedu dwuma ama atenka nyinaa wura. Eyi ne abrabɔ mu mpɔntu Eyi ne yɛn mpɔntu... Nanso, sɛ yɛyɛ yɛn adwene sɛ yɛde yɛn atenka begye yɛn ani de a, wɔfrɛ no se karma. Eyi yɛ ewiase abrabɔ. Enti, wɔ bhakta abrabɔ mu de, ewiase ade biara enni hɔ. Eyi ne īśāvāsyam idaṁ sarvam (ISO 1). Bhakta hu sɛ biribiara yɛ Kṛṣṇa de. Īśāvāsyam idaṁ sarvaṁ yat kiñca jagatyāṁ jagat, tena tyaktena bhuñjīthā. Biribiara yɛ Kṛṣṇa de. Enti, biribi ara a Kṛṣṇa de ma yɛn biara no... Ɛte sɛ owura. Owura de biribi ma akoa, "Di." Eyi yɛ prasādam. Prasāde sarva-duḥkhānāṁ hānir asyopajā... Eyi ne abrabɔ no. Sɛ wobɛdɔm Kṛṣṇa kuw yi a wobɛte ase sɛ "Ade nyinaa yɛ Kṛṣṇa de, mpe me nsa ne me nan, ne nyinaa yɛ Kṛṣṇa de, me honam dua nyinaa yɛ Kṛṣṇa de. enti, ɛsɛ sɛ yɛde yɛ adwuma hyɛ Kṛṣṇa anuonyam, "yi ne bhakti no.
- anyābhilāṣitā-śūnyaṁ
- jñāna-karmādy-anāvṛtam
- ānukūlyena kṛṣṇānu-
- śīlanaṁ bhaktir uttamā
- (Brs. 1.1.11)
Sɛ Kṛṣṇa yɛe no, er, Arjuna yɛɛ no saa ara. Ɔpɛe sɛ anka ɔyɛ nea n'atenka pɛ, ɛne sɛ ɔrenko Nanso ɔtee Bhagavad-gītā no ɔpenee so se "Yiw, Kṛṣṇa ne nipa nyinaa Agya."
- ahaṁ sarvasya prabhavo
- mattaḥ sarvaṁ pravartate
- iti matvā bhajante māṁ
- budhā bhāva-samanvitāḥ
- (BG 10.8)
W'akyerɛ eyi nyinaa mu wɔ Bhagavad-gītā mu. Eyi yɛ ade a edi kan wɔ sunsum adesua mu. Sɛ yɛte Bhagavad-gītā ase yiye de a, yɛ de yɛn ho bɛma Kṛṣṇa. Kṛṣṇa pɛ no saa. Sarva-dharmān parityajya mām ekaṁ śaraṇaṁ vraja (BG 18.66). Ɔpɛ no saa. Sɛ ɛfa akwankyerɛ yi so a, wɔfrɛ no śraddhā. Śraddhā. Kavirāja Gosvāmī akyerɛ śraddhā ase.


text: 12 Na wohuu sɛnkyerɛnne+ kɛse bi wɔ soro, ɔbea+ bi a ofura owia na ɔsram wɔ ne nan ase na nsoromma dumien abotiri bɔ ne ti;2 ná ɔyem, na ɔteɛm wɔ n’awoko yaw+ ne n’awo mu amanehunu mu.3 Na wohuu sɛnkyerɛnne foforo wɔ soro, na hwɛ! ɔtweaseɛ+ kɛse kɔkɔɔ bi a ɔwɔ ti ason ne mmɛn du na ahemmotiri ason bobɔ ne ti ni;4 na ne dua+ twee ɔsoro nsoromma+ nkyem abiɛsa mu biako tow guu asase so.+ Na ɔtweaseɛ no begyinaa ɔbea+ a awo aka no+ no anim, na sɛ ɔwo a, wamene+ ne ba no.5 Na ɔwoo ɔbabarima+ a ɔde dade poma+ bɛyɛn aman nyinaa. Na wohwim ne ba no kɔɔ Onyankopɔn nkyɛn wɔ n’ahengua ho.+6 Na ɔbea no guan kɔɔ sare so,+ faako a Onyankopɔn asiesie baabi ama no sɛ wɔmma no aduan+ nna apem ahanu aduosia.+7 Na ɔko baa soro: Mikael+ ne n’abɔfo ne ɔtweaseɛ no koe, na ɔtweaseɛ no ne n’abɔfo ne wɔn koe8 nanso wɔantumi, na wɔannya tenabea ɔsoro bio.9 Enti wɔtow ɔtweaseɛ+ kɛse no kyenee, ɔwɔ+ dedaw no, nea wɔfrɛ no Ɔbonsam+ ne Satan+ a ɔredaadaa asase sofo nyinaa no;+ wɔtow no kyenee asase so,+ na wɔtow n’abɔfo kaa ne ho gui.10 Na metee nne kɛse bi wɔ soro sɛ:“Afei na yɛn Nyankopɔn nkwagye+ ne n’ahoɔden+ ne n’ahenni+ ne ne Kristo no tumi+ aba, efisɛ wɔatow nea ɔtoto yɛn nuanom ano no akyene, nea ɔtoto wɔn ano awia ne anadwo wɔ yɛn Nyankopɔn anim no!+11 Na wodii no so nkonim+ esiane Oguammaa+ no mogya ne wɔn adansedi+ asɛm no nti, na ɛba sɛ wobewu mpo a, na wɔnnɔ wɔn kra.+12 Eyi nti mo ɔsoro ne mo a motete mu,+ momma mo ani nnye! Asase ne ɛpo+ nnue,+ efisɛ Ɔbonsam asian aba mo nkyɛn na ne bo afuw denneennen, efisɛ onim sɛ ne bere a aka yɛ tiaa.”+13 Afei bere a ɔtweaseɛ no hui sɛ wɔatow no akyene asase so no,+ ɔtaa ɔbea+ a ɔwoo ɔbabarima no.14 Na wɔde ɔkɔre+ kɛse no ntaban abien no maa ɔbea no sɛ ɔmfa ntu nkɔ ne tenabea wɔ sare+ so; ɛhɔ na wɔmaa no aduan+ bere ne mmere ne bere fã+ fii ɔwɔ no anim.+15 Na ɔwɔ no puw nsu+ te sɛ asubɔnten fii n’anom dii ɔbea no akyi sɛ asubɔnten no mfa no.+16 Nanso asase bɛboaa ɔbea no,+ na asase buee n’anom menee asubɔnten a ɔwɔ no puw fii n’anom no.17 Na ɔtweaseɛ no bo fuw ɔbea no,+ na ɔne ɔbea no asefo a aka a wodi Onyankopɔn ahyɛde so na wokura Yesu ho adansedi+ adwuma mu no kɔkoe.


text:
Mmoa mpaebɔ
1Misu frɛ Awurade sɛ ɔmmoa me; mesrɛ no. 2 Meka me nsɛm nyinaa kyerɛ no; meka me haw nyinaa kyerɛ no. 3 Sɛ mereyɛ apa abaw a, onim nea ɛsɛ sɛ meyɛ. Ɔkwan a menam so no m’atamfo asum me firi wɔ so. 4 Sɛ mehwɛ me ho a, minhu ɔboafo biara; ɔbanbɔfo nso nni hɔ. Obiara nso nhwɛ me. 5 Awurade, misu frɛ wo sɛ boa me; wo Awurade, wone me hwɛfo. Wone nea ne ho hia me wɔ m’asetena nyinaa mu.
6 Tie me sufrɛ na boa me efisɛ, m’aba mu abu. Gye me fi m’atamfo nsam efisɛ, wɔyɛ den ma me dodo. 7 Yi m’awerɛhow fi me so na esiane papa a woayɛ me nti, mɛkamfo wo wɔ wo nkurɔfo gua a wɔabɔ mu.


text:
Nkyia
1Saa krataa yi fi me Paulo a ɔfrɛ a wɔfrɛɛ me sɛ memmɛyɛ ɔsomafo no mfi onipa na mmom efi Yesu Kristo ne Agya Nyankopɔn a ɔma ɔsɔre fii awufo mu no nkyɛn. 2 Me ne anuanom a wɔwɔ ha nyinaa bom kyia Galati asafo ahorow no nyinaa.
3 Adom ne asomdwoe a efi yɛn Agya Nyankopɔn ne Awurade Yesu Kristo nka mo.
4 Yɛn bɔne nti, Kristo yɛɛ osetie maa yɛn Agya Nyankopɔn nam so de ne ho bɔɔ afɔre de gyee yɛn fii bɔne a yɛwɔ mu nnɛ yi mu. 5 Anuonyam nka Onyankopɔn daa nyinaa. Amen.
6 Mo ho yɛ me nwonwa! Ɛnkyɛɛ koraa, morepa nea ɔnam Kristo adom so frɛɛ mo no akɔ asɛmpa foforo ho. 7 Nokwarem, asɛmpa foforo biara nni baabi, nanso meka efisɛ, nnipa bi wɔ hɔ a wɔredan mo adwene pɛ sɛ wɔsesa Kristo Asɛmpa no.
8 Na sɛ yɛn anaa ɔbɔfo fi soro bɛka asɛmpa a nsonoe da ɛno ne yɛn Asɛmpa no ntam a, onii no bɛka afobu a enni awiei mu. 9 Yɛaka dedaw na mereti mu bio se: Obiara a ɔbɛka asɛmpa a ɛne Asɛmpa a moagye atom no bɔ abira no bɛkɔ afobu a enni awiei mu.
10 Nea nnipa pene so na mereyɛ yi anaa? Dabi! Mepɛ nea Onyankopɔn pene so! Anaa mereyɛ nea ɛsɔ nnipa ani? Sɛ migu so reyɛ nea ɛsɔ nnipa ani a, ɛnne merenyɛ Kristo somfo.
Onyankopɔn frɛ Paulo
11 Anuanom, mepɛ sɛ mote ase sɛ, Asɛmpa a meka kyerɛ mo no mfi onipa. 12 Me nsa anka amfi onipa nkyɛn. Saa ara nso na ɛnyɛ onipa na ɔkyerɛɛ me. Ɛyɛ Kristo no ankasa na ɔdaa no adi kyerɛɛ me.
13 Moate sɛ na mesɛe m’adagyew nyinaa wɔ Yudasom ho. Afei moate nso sɛ na mede atirimɔden taa Onyankopɔn akyidifo na mefaa ɔkwan biara a metumi so pɛe sɛ metɔre wɔn ase. 14 M’afɛfo Yudafo no de, na m’adwene mu abue wɔ Yudasom ho sen wɔn nyinaa. Na mikita yɛn nenanom amanne nso mu denneenen.
15 Nanso Onyankopɔn nam n’adom so frɛɛ me ansa na ɔrewo me sɛ memmɛsom no. Na bere a osii n’adwene pi 16 sɛ ɔbɛda ne Ba no adi akyerɛ me sɛnea ɛbɛyɛ a mɛka Asɛmpa a ɛfa ne ho akyerɛ Amanamanmufo no, mankɔ obiara nkyɛn amma wantu me fo; 17 saa ara nso na mankɔ Yerusalem mankohu asomafo a na wodi m’anim kan no. Mmom, mekɔɔ Arabia prɛko pɛ ɛnna mesan m’akyi baa Damasko. 18 Mfirihyia abiɛsa akyi na mekɔɔ Petro nkyɛn wɔ Yerusalem ne no kodii nkɔmmɔ. Midii ne nkyɛn nnawɔtwe abien. 19 Manhu ɔsomafo biara wɔ hɔ ka Awurade nua Yakobo ho.
20 Nsɛm a merekyerɛw yi yɛ nokware. Merentwa nkontompo enti Onyankopɔn mmoa me.
21 Ɛno akyi mebaa Siria ne Kilikia. 22 Saa bere no na Kristo asafo horow a wɔwɔ Yudea no mu nnipa nnim me. 23 Nsɛm a na wɔaka afa me ho se, “Afei de ɔbarima no a na ɔtaa yɛn no ka gyidi a na ɔpɛ sɛ ɔsɛe no no ho asɛm.” 24 Na me nti, wɔhyɛɛ Onyankopɔn anuonyam.


text:
Collaborate with us to invoke and fully manifest Srila Prabhupada's Vani-presence.
AK/Prabhupada 1059 - Obibiara ne Awurade wɔ ayɔnkofa bi
660219-20 - Lecture BG Introduction - New York
Berebiara a obi bɛyɛ Awurade akoa no, Ɔne Awurade anya ayɔnkofa Eyi yɛ asɛm tenten a ɛyɛ duru nanso, yebetumi aka no tiawa Awurade ne ne somfo biara wɔ ayɔnkofa wɔ akwan anum so Asimfobi tumi som Awurade a w'ahokeka ano nnyɛ hyew Asomfo ne Awurade ayɔnkofa no ahokeka no ano yɛ hyew Awurade ne n'asomfo bi ayɔnkofa no yɛ adamfo fa mu Ebinom fa Awurade yɔnko sɛ Agya, Na ebinom nso fa Awurade sɛ ɔdɔfo.
Enti Arjuna ne Awurade nkitahodi no yɛ adamfo fa. Awurade betumi ayɛ adamfo. Nokware ne sɛ saa adamfofa yi ne ewiase adamfo fa bɔ abira ayɔnkofa yi de ɛtra ade nyinaa so Ɛnnyɛ obiara na obetumi ne Awurade anya saa adamfo fa yi Obiara ne Awurade wɔ nkitahodi bi saa nkitahodi yi bedi mu a egyina atuhoakye som so Mprenpren yi yɛn werɛ afi Awurade ebio, yɛn werɛ afi ss yɛ ne Awurade wɔ ayɔnkofa mapa bi ɔteasefo biara a, wɔkan no ka atease fo mpem mpem ho no obi biara ne Awurade wɔ ayɔnkofa bi Wɔfrɛ ayɛnkofa yi se Svarūpa. Atuhuakyɛ som nkutoo na yɛbetumi de akanyan saa Svarūpa yi Saa tebea yi w'ato din se svarūpa-siddhi, tebea mu pɛrepɛreyɛ Enti Arjuna yɛ ɔsomfo a ɔne Awurade faa yɔnko
Enti, wɔde Bhagavad-gītā nkyerɛkyerɛ yi maa Arjuna na, ɔkwan bɛn so na Arjuna soo mu? Ɛsɛ sɛ yɛhyɛ eyi nso. Ɔkwan a Arjuna faa so gyee Bhagavad-gītā no w'akyerɛ wɔ Ti Du no mu Sɛ:
- arjuna uvāca
- paraṁ brahma paraṁ dhāma
- pavitraṁ paramaṁ bhavān
- puruṣaṁ śāśvataṁ divyam
- ādi-devam ajaṁ vibhum
- āhus tvām ṛṣayaḥ sarve
- devarṣir nāradas tathā
- asito devalo vyāsaḥ
- svayaṁ caiva bravīṣi me
- (BG 10.12-13)
- sarvam etad ṛtaṁ manye
- yan māṁ vadasi keśava
- na hi te bhagavan vyaktiṁ
- vidur devā na dānavāḥ.
- (BG 10.14)
Nti Arjuna se, metiee Bhagavad-gītā wɔ Awurade hɔ wiei no, ogyee Kṛṣṇa too mu sɛ paraṁ brahma, Awura mu Awura Brahman. Ɔkra teasefo biara yɛ Brahman, Nanso ateasefo nyinaa wura ana Awurade no Akra ateasefo nyinaa wura. Na, paraṁ dhāma. Paraṁ dhāma ase kyerɛ sɛ ade nyinaa benya ahomegye wɔ Ne mu. Na, pavitram. Pavitram ase kyerɛ sɛ Ne ho tew Na N'abodi biako ne puruṣam. Puruṣam ase kyerɛ sɛ anugyewura śāśvatam, śāśvata ase kyerɛ sɛ fiti mfiase, ɔno ne Odikanfo divyam, ɔtra ade nyinaa; devam, Awura mu Awura ajam, wɔnwo no; vibhum, odi mu, ɔkyɛn ade nyinaa.
Obi adwene mu bɛyɛ no naa kakra sw, esiane sɛ Kṛṣṇa yɛ Arjuna yɛnko no nti ɔkeka nsɛm yi akyerɛ n'adamfo Nanso, Arjuna pɛ sɛ oyi nipa adwene firi saa nsusuwii yi ho ɔkyerɛ neɛ akukudam binom susuw fa Awurade ho. Ose, w'agye Awurade Śrī Kṛṣṇa ato mu sɛ Awura mu Awura ɛnnyɛ ɔno Arjuna nkutoo, na mmom akunini bino tesɛ Nārada, Asita, Devala, Vyāsa. Eyinom nyinaa yɛ Veda nimdeɛ no mu akunini ācāryafo nyinaa agye no ato mu Enti Arjuna se "Nea W'aka akyerɛ me no no nyina ara no, Megye to mu sɛ ɛyɛ nokware turodoo."


text:
Koo Nimo
Koo Nimo yɛ abakɔnnwom mu nimdeɛni titiriw a ofi Ghana. Ɔsan nso bɔ nnwom a ɛde abibimaneɛ ne amanɔne nneyɛe ɛfra. Koo Nimo (a wɔsan frɛ no Daniel Amponsah, wɔ mmere a ɔwɔ Britain man mu no) yɛ ɔdehye esan sɛ ne nuabea waree ɔhene. Ahenfie na osuaa sɛnea wɔbɔ kete nnonnoo. Ansa odii mfe du-nkron nsan sɛ ne nuabea waree ɔhene. Ahenfie na osuaa sɛnea wɔbɔ kete nnonnoo. Ansa odii mfe du-na kosnnwom tew ne ho fi abibiman tebea ho. Ɔyɛ Ghanani a odii kan bɔɔ nnwom wɔ CD so a na yɛakyerɛw so 'Ɔsabarima'. Wɔ Ghana no, wagye abasobɔde a yɛfrɛ no “Grand Medal for Lifetime Service to Ghana” a ɛkyerɛ mmɔdsanku de abibmammrɛ, Americammamrɛ ne Spain nneyɛe fra. Eyi nti ɔyɛ obi a abibiman nyinaa hyɛ no nso a wɔsan bu no yiye. Eyi yɛ hu pii esan sɛ ne nnwom tew ne ho fi abibiman tebea ho. Ɔyɛ Ghan mu. Mmere yi nyinaa no, na ɔdaso bɔ nnwom, ɛsan sua nnwom ho ade pii. Eyi nti no, na ɔda Ghana nnwomtokuw no ano.
Wɔ 1957 mu no, ɔtew nnwomto ne sankubɔkuw a wɔfrɛ no Adadam Agofomma a wɔn din kɔɔ kan yiye. Kete nnonnobɔ akyire no, ɔsan suaa Mɛfra. Koo Nimo (a wɔsan frɛ no Daniel Amponsah, wɔ mmere a ɔwɔ Britain man mu no) yɛ ɔdehye esan sɛ ne nuabea waree ɔhene. Ahenfie na osuaa sɛnea wɔbɔ kete nnonnoo. Ansa odii mfe du-nkron no, na ɔkyerɛ sankubɔ, banbɔ, GUITAR ne braas band nnwom wɔ ne ekurase a yɛfrɛ hɔ Foase. Bere a ɔkɔɔ London wɔ adesua nti no, ɔkɔɔ MISSING ho sukuu. Ɔsan baa Ghana no, ɔbɛyɛɛ adwuma sɛ Chief Laboratory Technician wɔ Chemistry Department wɔ Kwame Nkrumah Suapɔn a ɛwɔ Kumasi. Ɔyɛɛ adwuma kosii afe 1998 suaa MISSING a wɔde nsatea abien bɔ. Eyi na yɛde kae no pa ara. Ko ɛde ɔman no din akɔ kan. Ɔde ne nneyɛe akyin Europe, Abibiman ne Amerika (Lincoln Center wɔ afe 1988 mu). Mmere bi a etwa mu kɔ no, na ɔyɛ dwontoni kyerɛkyerɛni a ɔte Washington Suapɔn a ɛwɔ Amɛrika.


text:
Nnwom 84 Nkwa Asem (NA-TWI)
Onyankopɔn fi anigyina
84 Awurade Tumfoɔ, medɔ wo fi no dodo.
2 Mepɛ sɛ meba hɔ. M’ani agyina sɛ meba Awurade fi. Mede me nipadua nyinaa to ahosɛpɛw dwom ma Onyankopɔn teasefo no. 3 Mpatiperɛw anwene wɔn birebuw na nsonfena nso wɔ wɔn afi. Wɔde wɔn mma sie wɔ w’afɔremuka ho, Otumfoɔ Awurade, me hene ne me Nyankopɔn. 4 Wɔn a wɔte wo fi hɔ no wɔ ahotɔ. Daa wɔto nnwom kamfo wo.
5 Wɔn a wonya ahoɔden fi wo nkyɛn no wɔ ahotɔ, na wɔpɛ sɛ wɔkɔfrɛ wo wɔ Sion Bepɔw so. 6 Wɔfa ɔtare bon a ayow kesee no mu a ɛdan asuten, na anɔpabosu hyɛ no nsu ma ma. 7 Wɔrekɔ no nyinaa na wɔn ho reyɛ den; wobehu Onyankopɔn mu anyame wɔ Sion.
8 Tie me mpaebɔ, Awurade Nyankopɔn. Tie, O Yakob Nyankopɔn. 9 Hyira yɛn hene, O Onyankopɔn; ɔhene a woayi no no.
10 Da koro pɛ a wodi wɔ wo fi no ye sen sɛ wobedi no baabi foforo biara mpɛn apem. Megyina me Nyankopɔn fi pon ano sen sɛ mɛtena amumɔyɛfo fi mu.
11 Awurade ne yɛn hwɛfo ne ɔhene onuonyamfo a ɔde adɔe ne anuonyam hyira yɛn. Ɔmpopo ne ti wɔ ade pa biara a ɔde ma atreneefo ho. 12 Awurade Tumfoɔ, wɔn a wɔde wɔn ho to wo so wɔ ahotɔ pa ara mu.


text:
Ɔman yiyedi mpaebɔ
1Awurade, woahu wo asase mmɔbɔ; woama Israel adi yiye bio. 2 Wode wo nkurɔfo bɔne nyinaa akyɛ wɔn. 3 Wugyaee w’abufuw a wode kɔɔ wɔn so no.
4 Fa yɛn san bra, O Onyankopɔn, yɛn agyenkwa na gyae sɔ a w’ani nsɔ yɛn no! 5 Wo bo befuw yɛn akosi daa nyinaa? W’abufuw to rentwa da? 6 Hyɛ yɛn den bio, na yɛn, wo nkurɔfo, bɛkamfo wo. 7 Dɔ yɛn daa, O Awurade, na gye yɛn nkwa, boa yɛn.
8 Meretie nea Awurade Nyankopɔn reka. Ɔhyɛɛ yɛn a yɛyɛ ɔno ara ne nkurɔfo no bɔ se, sɛ yɛannan amfa akwammɔne so a, 9 akyinnye biara nni ho sɛ wasiesie ne ho sɛ wɔn a wodi no ni no, obegye wɔn nkwa, na ne nkwagye no bɛtena yɛn asase no so.
10 Ɔdɔ ne nokware behyia, na trenee ne asomdwoee ayɛ atuu. 11 Onipa nokware befi asase so akɔ soro, na Onyankopɔn trenee fi soro aba asase so. 12 Awurade bɛma yɛanya nkɔso, na yɛn asase anya nnɔbae bebree. 13 Atreneefo bedi Awurade anim asiesie ne kwan ama no.


text:
Nkonimdi ayeyi dwom
1O Awurade, ɔhene ani agye efisɛ, womaa no ahoɔden; odi ahurusi efisɛ, woma odii nkonim. 2 Woama no nea ne koma pɛ; woayɛ n’abisade.
3 Wode nhyira dodow brɛɛ no bɛhyɛɛ no sikakɔkɔɔ ahenkyɛw. 4 Obisaa wo nkwa, na womaa no nkwa a enni awiei. 5 Esiane wo mmoa nti, n’anuonyam so. Woama no din ne tumi. 6 Wo nhyira wɔ ne so daadaa; na ka a woka ne ho no ma odi ahurusi. 7 Ɔhene no gye Otumfoɔ Awurade di, na esiane Awurade dɔ a ɔdɔ no daa nti, ɔhwɛ ne so daa.
8 Ɔhene bɛkyere n’atamfo nyinaa. Ɔbɛkyere obiara a ɔtan no. 9 Sɛ ɔba a, ɔbɛsɛe wɔn sɛ ogya a ɛredɛw. Awurade bɛsɛe wɔn wɔ n’abufuw mu na ogya abɛhyew wɔn. 10 Ɛrenka wɔn aseni biara; ɔhene no bekunkum wɔn nyinaa. 11 Wɔyɛ nhyehyɛe, sɔre tia no nanso, wɔrenni nkonim. 12 Ɔbɛtow ne bɛmma akyerɛ wɔn so na wɔadan wɔn ho aguan.
13 Yɛkamfo wo, Awurade, wɔ w’ahoɔden kɛse no nti. Yɛbɛto nnwom akamfo wo mmaninne.


text:
1Momma yennyae Kristo ho nsɛm mfitase no, na yensua ne ho nsɛm a ɛkɔ anim no. Mommma yɛnntow ahonu a efi nneyɛe a ɛde kɔ owu mu ne Onyankopɔn mu gyidi no ho, 2 ne asubɔ ne nsa a wɔde gu nnipa so ne awufo sɔre ne daa atemmu no fapem no nngu.
3 Momma yɛnkɔ anim. Na sɛ Onyankopɔn ma kwan a, saa ara na yɛbɛyɛ.
Ɔpo ho amanehunu
4 Ɛbɛyɛ dɛn na wɔbɛsan de wɔn a wɔahwe ase aba ama wɔanu wɔn ho bio? Na anka wɔwɔ Onyankopɔn hann mu. Wɔkaa ɔsoro akyɛde hwɛe na wonyaa wɔn kyɛfa wɔ Honhom Kronkron no mu. 5 Wofi osuahu mu ahu sɛ Onyankopɔn asɛm ye, na wɔahu mfe a ɛreba no mu tumi. 6 Ɛno akyi, wɔhwee ase. Enti ɛyɛ den sɛ wɔde wɔn bɛsan aba bio sɛ wommenu wɔn ho, efisɛ, wɔresan abɔ Onyankopɔn Ba no asɛnnua mu nam so agu n’anim ase akyerɛ.
7 Onyankopɔn hyira asase a ɛnom nsu a ɛtɔ gu so na ɛma ɛso afifide yɛ yie ma wɔn a wɔn nti woduae no. 8 Na sɛ nsɔe ne wura hunu fifi so a, enye mma hwee. Onyankopɔn bɛdome no na wɔde ogya asɛe no.
9 Nanso, me nnamfonom, nsɛm a yɛaka yi nyinaa akyi no, yenim pefee sɛ ade pa bi a nkwagye bata ho befi mo mu aba. 10 Onyankopɔn nyɛ nea ɔnteɛ. Ne werɛ remfi adwuma a woyɛe anaa ɔdɔ a wodaa no adi maa no ne mmoa a wode boaa w’afɛfo Kristofo na wugu so de boa wɔn no. 11 Nea yɛrehwehwɛ ne sɛ mo mu biara bɛtoa ne mmɔdemmɔ so de akosi awiei sɛnea ɛbɛyɛ a mo nsa bɛka ade a mo ani da so no. 12 Yɛmpɛ sɛ moyɛ anihaw. Na mmom, yɛpɛ sɛ yehu mo sɛ gyidifo a mowɔ boasetɔ na mo nsa aka bɔ a Onyankopɔn ahyɛ mo no.
Abraham so nhwɛso
13 Bere a Onyankopɔn hyɛɛ Abraham bɔ no, ɔkaa nea wahyɛ ho bɔ no ho ntam. Esiane sɛ na obiara nni hɔ a ɔkorɔn sen no no nti, ɔde ɔno ara ne din na ɛkaa saa ntam no. 14 Ɔkaa ntam no se, “Mehyɛ wo bɔ sɛ, mehyira wo na mama w’ase adɔ.” 15 Na Abraham wɔ boasetɔ nti, ɛbɔ a Onyankopɔn hyɛɛ no no, ne nsa kae.
16 Sɛ onipa ka ntam a, ɔde obi a ɔkorɔn sen no din na ɛka saa ntam no de siesie nnipa ntam. 17 Onyankopɔn pɛe sɛ ɔda no adi pefee kyerɛ wɔn a na ɛsɛ wɔn sɛ wɔn nsa ka ne bɔhyɛ no sɛ ɔrensesa n’atirimsɛm nti, ɔkaa ntam de hyɛɛ bɔhyɛ no den.
18 Saa nneɛma abien yi na ɛrentumi nsesa a Onyankopɔn ntumi nni ho atoro. Enti yɛn a yɛnam ne so anya nkwa no, wɔhyɛ yɛn nkuran sɛ yenkita yɛn anidaso no mu dennen na yɛatumi adu saa anidaso no ho.
19 Yɛwɔ saa anidaso yi sɛ sɛkyɛ wɔ yɛn koma mu. Etim hɔ na ɛhyɛn mu de kosi ntwamtam no mu. 20 Yesu asi yɛn ananmu adi yɛn kan kɔ hɔ. Wayɛ ɔsɔfo panyin afebɔɔ sɛnea Melkisedek asɔfo kwan nhyehyɛe te no.


text:
Collaborate with us to invoke and fully manifest Srila Prabhupada's Vani-presence.
AK/Prabhupada 0123 - Forced to Surrender - That is Special Favor
Lecture-Day after Sri Gaura-Purnima -- Hawaii, March 5, 1969
Osuani: So, yebetumi asrɛ Kṛṣṇa se ɔnhyɛ yɛn ma yɛmmrɛ yɛn ho ase mma no ana?
Prabhupāda: Yiw, wobetumi asrɛ No. Na mpɛn bi wɔ hɔ a Ɔhyɛ yɛn. Ɔde wo kɔ tebea bi mu a, wonni baabiara kɔ gyesɛ wo brɛ woho ase ma Kṛṣṇa. Yiw. Eyi yɛ adɔe soronko. Eyi yɛ adɔe soronko.Yiw M'ɔkyerɛkyerɛfo panyin pɛe sɛ me ka nsɛmpa no, nanso manfa m'adwene amma no enti ɔhyɛe me. Yiw. Eyi yɛ osuahu a m'anya Na ɛnnyɛ me pɛ sɛ mede asɛmpaka nkutoo na ɛbɛyɛ m'adwuma, nanso na ɛyɛ me kyerɛkyerɛfo panyin ne pɛ. Na ɛnnyɛ me pɛ nanso, ɔhyɛɛ me. Eyi tumi si. Eyi yɛ adɔe soronko. Mere a na ɔhyɛ me no na m'adwene ne sɛ "Ɛdɛn asɛm ne nhyɛ yi? Ɛdɛn......? So m'ayɛ nfomso bi ana dɛn asɛm no?" Meho dwuruw me. Nanso bere tiawa bi mu no mehuu sɛ eyi yɛ adɔe kɛse a wɔada adi akyerɛ me. Wo ahu? Enti sɛ Kṛṣṇa hyɛ obi sɛ ɔmmrɛ ne ho ase mma no a, ɛyɛ adɔe kɛse. Nanso mpɛn pii no, Ɔnnyɛ sa. Nanso Ɔyɛ saa ma obi a w'atu ne no akyɛ Kṛṣṇa dwumadi. saa bere yi nso na onyaa no enni atenka biara de ma ewiase anigye. Wɔ saa tebea yi mu no Otumi yɛ saa " Saa ɔkwasea yi onnim sɛ ewiase afɛfɛde remma onipa anigye dabiara da, ɛna ɔrehwehwɛ M'adɔe. Enti ɔyɛ ɔkwasea. Enti ewiase agyapade ketewa biara a ɔde begye n'ani biara no, sɛe no. Eyi nti onni biribiara gyesɛ ɔdan n'ani de hwɛ Me." W'aka asɛm yi wɔ Bhagavad-gītā, er, Śrīmad-Bhāgavatam mu. Yasyāham anughṛnāmi hariṣye tad-dhanaṁ sanaiḥ. Kṛṣṇa se "Sɛ Mepɛ sɛ mema obi adɔe a, Me ka mo hyɛ ohia buruburoo mu. Ewiase nneɛma a ɔde gye n'ani no Megye ne nyinara." W'ahu? W'aka eyi wɔ Śrīmad-Bhāgavatam mu. Esiane sɛ ewiase mu ha no obiara repre sɛ n'adwuma betu mpɔn anaa sa ɔpɛpɛ ɔkwan bi so anya sika na ɔde agye n'ani. Nanso mpɛn bi wɔ hɔ a Kṛṣṇa mma adwuma no ntu mpɔn. So wopɛ eyi? (serew) Sɛ ɛba no saa a, onni biribiara yɛ gye sɛ ɔdan n'ani hwɛ Kṛṣṇa. W'ahu? Nanso mpɛn bi wɔ hɔ a, sɛ yɛn nnwuma ana yɛn sika sɛm yɛ basaa a, Yɛn werɛ how sɛ " Oh Kṛṣṇa abɔ me atirim ɔden sɛ mentumi nni dwuma yi." Nanso eyi yɛ n'adɔe soronko. Te asɛm yi ase saa.


text:
Galati 3
Anɛ Ne N Penɛ Fɛye?
1Fɛye Galati awura, anɛ ne n penɛ fɛye daa? Fɛ mɛŋ nyi ɔlaako. Nɛ wolaa kaala nyiile fɛye gɛnɔɔbono Yesu Kirisito gi wuꞌ lɛwu oyii so sa fɛye mɔ. Sɛi mɛŋ ŋara fɛye. 2Imɔso nꞌ taasɛ fɛye ilaa kolon idɛ: Wurubuaarɛ Oduduu mɔ gi daa giba fɛye so mɔ, fɛ nyi yɛɛ ibono fɛ kya gyi nbara mɔ so mɔ daa? Iŋ gyɛ ibono fɛ nu Yesu ɔkalan konkonsɛ mɔ ne fɛ ka gyan mɔ so mɔ daa? 3Fɛ mɛŋ nyi ɔlaako daa do‑o? Ibono fɛ yii gɛsɛ kanpɛ de Wurubuaarɛ Oduduu mɔ, fɛ laa san kyu fɛye anyamesɛ-lɛɛ ɔlon daa kyu logɛ? 4Ibono pɛwu fɛ wu ɔlaa sa Yesu ɔson mɔ faa mɔ, fɛ kya laarɛ fɛꞌ wɔra awɔrafuɛ? Imɔso i gyɛ gɛsintin yɛɛ fɛ laa wɔra awɔrafuɛ? 5Gɛnɔɔbono Wurubuaarɛ kpɛ ɔ dɛ mɔ-Oduduu mɔ ɔ kya sa fɛye ne ɔ kya wɔra ilaa ibono i kya lɛɛ mɔ-ɔlon nyiile fɛye mɔ, fɛ nyi yɛɛ fɛye-nbara gigyi so ne ɔ kya wɔra imɔ gɛnen? Iŋ gyɛ Yesu ilaa ibono fɛ nu ne fɛ ka gyan mɔ so?
6Fɛꞌ taa kerɛ aye Gyuda awura ɔnaana gyangbarasɛ ɔbono mɛ kya terɛ mɔ yɛɛ Aberaham mɔ ilaa. Wurubuaarɛ agyɛbi ako a tɔgɛ yɛɛ,
“Aberaham gi ka gyan Wurubuaarɛ so.
Ne mɔ-gikagyan gibono so mɔ,
Wurubuaarɛ gi kyu mɔ yɛɛ mɔ-gisen dɔ i boran.”
7Imɔso i kaaborɛ fɛꞌ bii yɛɛ asa abono mɛ kya ka gyan Wurubuaarɛ so mɔ, mɔmɔ ne n gyɛ Aberaham mɔ-naanaana gɛsintin. 8Wurubuaarɛ agyɛbi mɔ kee a kya tɔgɛ gikagyan gidɛ so ilaa. Wurubuaarɛ wolaa o nyi yɛɛ ɔ laa kyu abono mɛ mɛŋ gyɛ Gyuda awura mɔ kee yɛɛ mɔmɔ-asen dɔ i boran kyu naa de mɔmɔ-gikagyan gibono mɛ laa ka gyan mɔ Wurubuaarɛ so mɔ. I bo Wurubuaarɛ agyɛbi mɔ dɔ yɛɛ Wurubuaarɛ gi wolaa tɔgɛ mɔ-ɔkalan konkonsɛ mɔ yela sa Aberaham yɛɛ,
“Kyu naa de fo so mɔ, nan yuule nsinkpan kpɛi-kpɛi pɛwu so asa.”
9Imɔso lii nfono mɔ a laa bii yɛɛ Wurubuaarɛ kya yuule nyamesɛ kamaasɛ ɔbono ɔ kya ka gyan Wurubuaarɛ so mɔ kyu dabɔlɛ de Aberaham ɔbono ɔ wolaa ka gyan Wurubuaarɛ so mɔ.
Ɔko‑rɛ Ɔko Maŋ Taalɛ Gyi Nbara Mɔ Pɛwu So
10I bo Wurubuaarɛ agyɛbi dɔ yɛɛ,
“Ɔbono ɔŋ kya wɔra ilaa kamaasɛ
ibono Wurubuaarɛ nbara mɔ gi kya nyiile
fɛɛ gɛnɔɔbono mɛ ŋmarasɛ Wurubuaarɛ nbara ɔwolɛ dɔ mɔ,
gɛnen kaasɛ mɔ mɔ‑rɛ Wurubuaarɛ abaa anyɔ.”
Ɔko‑rɛ ɔko mɔ, maŋ taalɛ gyi nbara mɔ pɛwu so. Imɔso nyamesɛ kamaasɛ ɔbono ɔ kya ka gyan nbara gigyi so mɔ, mɔ‑rɛ Wurubuaarɛ abaa anyɔ. 11I gyɛ gɛsintin yɛɛ nyamesɛ fo gyi nbara so pɛwu gbaa mɔ, iŋ gyɛ imɔ ne nan yɛgɛ Wurubuaarɛ oꞌ kyu fo yɛɛ fo-gisen dɔ i boran. I lii fɛɛ Wurubuaarɛ gi wolaa tɔgɛ yɛɛ,
“Ɔbono ɔ kya ka gyan Wurubuaarɛ so mɔ ne
Wurubuaarɛ kya kyu yɛɛ mɔ-gisen dɔ i boran.
Gɛnen kaasɛ ɔbono ne nan nyɛ Wurubuaarɛ asɛ gɛkyena.”
12Nbara berɛ, mɛŋ kya ka gyan nmɔ so. Mɛ kya gyi nmɔ so daa. Wurubuaarɛ gi wolaa tɔgɛ yela yɛɛ,
“Ɔbono o gyi nbara mɔ so mɔ
ne nan nyɛ kyena Wurubuaarɛ asɛ kyu naa de nbara mɔ so.”
13Nnɔ nbono Wurubuaarɛ gi tɔgɛ wɔra aye abono aŋ kya gyi mɔ-nbara mɔ so mɔ ɔ yɛgɛ Yesu gi fiyɛɛ nnɔ sa aye. Kyu lii aye-ilaa nyɛnyɛn so mɔ, Yesu ne Wurubuaarɛ gi san tɔgɛ nnɔ wɔra. I lii fɛɛ Wurubuaarɛ agyɛbi dɔ i kya tɔgɛ yɛɛ,
“Nyamesɛ kamaasɛ ɔbono mɛ kyɔlɔga mɔ oyii so mɔɔ
kyu biidɛ mɔ-giso mɔ,
Wurubuaarɛ gi tɔgɛ nnɔ wɔra kaasɛ mɔ ne.”
14Wurubuaarɛ kya laarɛ oꞌ yuule gɛsinkpan so asa kpɛi-kpɛi fɛɛ gɛnɔɔbono ɔ wolaa yuule Aberaham mɔ. Imɔso ne Yesu gi yelɛ aye anyamesɛ giyaa dɔ ka aye-ilaa nyɛnyɛn gikɔ de Wurubuaarɛ ɔꞌ nyɛ yuule aye kii kyu naa de aye‑rɛ Kirisito Yesu ginyamesɛ kolon mɔ so. Imɔ ne n gyɛ yɛɛ aye abono a kya ka gyan Yesu so mɔ, a kya nyɛ Wurubuaarɛ Oduduu ɔbono ɔ wolaa ka yela yɛɛ ɔ laa sa anyamesɛ mɔ.
Ilaa Ibono Wurubuaarɛ Gi Ka Yela Sa Anyamesɛ Mɔ
15Me-nanboana Yesu asonbo, nꞌ taa kyu anyamesɛ gɛkyena dɔ ilaa kyu wɔra sinkaala sa fɛye. Nengyene nyamesɛ gi nyɛ ka ntan mɔ, mɛ mɛŋ lɛɛ nmɔ mɔ, nyamesɛ maŋ taalɛ kine nmɔ abɛɛ ɔꞌ kyɛɛgɛ nmɔ. 16Wurubuaarɛ gi wolaa ka ilaa dɛnsɛ yela sa anyamesɛ pɛwu. Ɔ ka imɔ yela sa ɔmɔ kyu naa de Aberaham de mɔ-ɔnaanabi mɔ so. Wurubuaarɛ agyɛbi mɔ dɔ nfono n darɛ faa mɔ, i mɛŋ tɔgɛ yɛɛ, “de Aberaham anaanabi.” I nen tɔgɛ yɛɛ “anaanabi” mɔ, mɛ kyɔ ne. I tɔgɛ daa yɛɛ, “de Aberaham ɔnaanabi.” Nyamesɛ kolon ne ɔ gyɛ ne. Gɛnen ɔnaanabi ɔbono ne n gyɛ Kirisito. 17To! Ibono n darɛ mɔ ne n gyɛ yɛɛ fɛɛ gɛnɔɔbono asa mɛ maŋ taalɛ kine abɛɛ mɛꞌ kyɛɛgɛ nyamesɛ-lɛɛ ntan mɔ, gɛnen kee ne Wurubuaarɛ agyɛbi a dɛ ne. Wurubuaarɛ gi wolaa ka yela yɛɛ kyu naa de Aberaham so ne ɔ laa kyule de oꞌ yuule anyamesɛ de mɛꞌ nyɛ wɔra mɔ-asonbo gɛsintin. I wɔra nsi nwɛ nnan de nsi oko de saalaa gɛmara mɔ, pɛi ne Wurubuaarɛ gi lɔɔ lɛɛ mɔ-nbara nyiile Aberaham mɔ-naanaana Gyuda awura mɔ. Gɛnen Wurubuaarɛ nbara mɔ gi mɛŋ taalɛ kyadɛ ilaa ibono Wurubuaarɛ gi wolaa ka yela mɔ ɔwolɛ fuɛ. 18Nengyene fɛɛ i tiri yɛɛ anyamesɛ mɛꞌ gyi Wurubuaarɛ nbara so pɛi de mɛꞌ lɔɔ nyɛ Wurubuaarɛ ayuule de mɛꞌ wɔra mɔ-asonbo gɛsintin mɔ, gɛnen berɛ mɔ iŋ baa i gyɛ ibono Wurubuaarɛ gi wolaa ka yela mɔ so ne. Gɛsintin gɛbono a nyi mɔ ne n gyɛ yɛɛ Wurubuaarɛ gi kpɛ ka daa yela sa Aberaham yɛɛ ɔ laa yɛgɛ asa mɛꞌ nyɛ wɔra Wurubuaarɛ asonbo gɛsintin kyu naa daa de mɔ Aberaham so. Iŋ gyɛ kyu naa de nbara gigyi mɔ so.
Ilaa Ibono Nbara Mɔ Gi Maŋ Taalɛ Wɔra Mɔ
19Ne nbara mɔ gi maŋ yɛgɛ asa mɛꞌ nyɛ wɔra Wurubuaarɛ asonbo gɛsintin mɔ, menɛtɔ so kiti-i ne ɔ baa yela nmɔ daa? Asa ilaa nyɛnyɛn so ne Wurubuaarɛ gi kyu nbara mɔ kyu bɔla ilaa ibono ɔ ka yela sa ɔmɔ mɔ so. Ɔ kya laarɛ nbara mɔ giꞌ kpaa ɔmɔ kpaa fo aberɛ abono Aberaham ɔnaanabi mɔ laa ba mɔ. Mɔ-ɔnaanabi ɔbono ilaa ne Wurubuaarɛ gi wolaa ka yela mɔ. Owi ɔbono Wurubuaarɛ gi yela mɔ-nbara mɔ, o sun mɔ-isɔɔ iko ne mɛ kpaa tɔgɛ nmɔ sa Mosisi. Imɔso Mosisi gi san wɔra fɛɛ okpowura Wurubuaarɛ de anyamesɛ nsana. 20Gɛnen ilaa ibono i maŋ taalɛ wɔra ɔdan kpaa lii berɛ. I lii fɛɛ okpowura yelɛ abaafon anyɔ nsana. Wurubuaarɛ berɛ gyɛ daa ɔkolon.
21Abɛɛ ɔko laa tɔgɛ yɛɛ ilaa ibono Wurubuaarɛ gi ka yela mɔ de nbara nbono ɔ yela mɔ, iŋ kya kyena de abara? Kuaa, iŋ gyɛ gɛnen. Nbara nbono ɔnan gi laa taalɛ sa nyamesɛ Wurubuaarɛ asɛ gɛkyena ɔnan mɔ giŋ bo no. Naafo nkana i bo gɛnen nbara nbono ɔnan mɔ, ɔfaanan Wurubuaarɛ kya kerɛ asa ilaa wɔrasɛ so de oꞌ wu yɛɛ mɔmɔ-asen dɔ i boran kyu naa de gɛnen nbara nbono so. 22Idɛ faa mɔ, iŋ gyɛ gɛnen. Wurubuaarɛ agyɛbi mɔ a kya nyiile yɛɛ ilaa nyɛnyɛn giwɔra i kya nyɛ ɔlon anyamesɛ pɛwu so. I ba gɛnen de Wurubuaarɛ oꞌ kyu daa asa abono mɛ kya ka gyan Yesu Kirisito so mɔ yɛɛ mɔmɔ-asen dɔ ne n boran. Gɛnen ne Wurubuaarɛ gi wolaa ka yela ne. Nyamesɛ gikagyan so ne Wurubuaarɛ laa kyu mɔ yɛɛ mɔ-gisen dɔ i boran.
Nbara Mɔ Gi Kerɛ Aye So Kaaborɛ Kirisito Gi Ba
23Pɛi de anyamesɛ mɛꞌ lɔɔ ka gyan Yesu so mɔ, Wurubuaarɛ nbara mɔ gi ŋminde aye ne gi tii aye wɔra gɛnen kaaborɛ Yesu gi ba ne gikagyan gibono a laa ka gyan mɔ so mɔ giꞌ lii gɛwi. 24Imɔso nbara mɔ gi wɔra fɛɛ nbii so ɔkerɛbo, ne gi kerɛ aye so kaaborɛ Kirisito gi ba. Ne a san a kya ka gyan mɔ so de Wurubuaarɛ oꞌ kyu aye yɛɛ aye-asen dɔ i boran. 25Idɛ kon ibono a nyɛ ka gyan Yesu so faa, aŋ baa a tiri ɔbono ɔ laa kerɛ aye so mɔ.
Kirisito Gi Ba Faa, Fɛ Laa Nyɛ Ilaa Ibono Wurubuaarɛ Gi Ka Yela Mɔ
26Imɔso fɛye‑rɛ Kirisito Yesu ginyamesɛ kolon mɔ so mɔ, fɛye pɛwu fɛ san wɔra Wurubuaarɛ mɔ-biana gɛsintin kyu naa de fɛye-gikagyan gibono fɛ ka gyan Yesu so mɔ. 27Ibono mɛ gyere fɛye Wurubuaarɛ sagyere ne fɛye‑rɛ Kirisito fɛ wɔra nyamesɛ kolon mɔ, i yɛgɛ fɛ nyɛ kyɛɛgɛ baa nyɛ Kirisito gidebi fɛye-asen dɔ. 28Wurubuaarɛ mɛŋ kya kerɛ yɛɛ Gyuda awura ne, Geriiki awura ne, abono me tɛ awura asɛ mɔ de abono mɛ tɛ mɔmɔ-gibaa so mɔ ne, abɛɛ anyen ne, abɛɛ akyii ne. Mɔ asɛ mɔ, fɛye pɛwu fɛ gyɛ nyamesɛ kolon kyu lii fɛye‑rɛ Kirisito Yesu ginyamesɛ kolon mɔ so. 29Fɛye‑rɛ Kirisito fɛ wɔra nyamesɛ kolon faa, fɛye kee fɛ gyɛ Aberaham mɔ-naanaana ne. Fɛ laa nyɛ ilaa ibono Wurubuaarɛ gi ka yela sa Aberaham mɔ‑rɛ Kirisito ɔbono ɔ gyɛ mɔ-ɔnaanabi mɔ.


text:
Collaborate with us to invoke and fully manifest Srila Prabhupada's Vani-presence.
AK/Prabhupada 0110 - Become Puppet of the Predecessor Acarya
Morning Walk -- April 19, 1973, Los Angeles
Svarūpa Dāmodara: Sɛ wɔte Śrīmad-Bhāgavatam a wɔn koma bɛsakra.
Prabhupāda: Ampa. Nnɛra obi de aseda maa yɛn asuafo yi bi " Yɛda mo ase sɛ mo kyekyɛ Bhāgavatam." Ɛnnyɛ saa? obi abisa?
Asuafo: Yiw, yiw. Tripurāri na ɔkaa saa. Tripurāri.
Prabhupāda: O Tripurāri nokware. Obi kaa saa? Tripurāri: Yiw nnɛra mmrante baanu tɔɔ Śrīmad-Bhāgavatam emu abien. Jayatīrtha: Ade mu no nyinaa?
Tripurāri: ahorow asia. Wokuta Bhāgavatam no wɔkaa sɛ: "Yɛda mo ase." Na wɔde hyɛɛ wɔn adesoa no mu na wɔretwɛn wim hyɛn bere a wɔn baanu no nyinaa kuta nhoma a edi kan no.
Prabhupāda: Yiw. Ɔnokwafo biara ani bɛsɔ yɛn kuw yi. Sɛ mokyekyɛ nhoma yi nyinaa no na moyɛ adwuma kɛse ama Kṛṣṇa. Ɔpɛe sɛ ɔka kyerɛ obiara se: sarva-dharmān parityajya mām ekaṁ śaraṇaṁ vraja (BG 18.66). ɔba, Enti obibiara a ɔboa saa dwuma di yi, sɛ, "Brɛ woho ase ma Kṛṣṇa no, Kṛṣṇa ani wɔ wo so. W'aka eyi wɔ Bhagavad-gītā mu ca tasmān manuṣyeṣu (BG 18.69). Adasamma nyinara mu no, obi biara enni hɔ a ɔda Ne koma so sɛ nea ɔka Ne nsɛm pa kyerɛ amansan Hare Kṛṣṇa.
Brahmānanda: Yɛyɛ wo nkoa kɛkɛ. Śrīla Prabhupāda wone nhoma yi nyinaa farebae.
Prabhupāda: Daabi. Yɛn nyinaa yɛ nkoa ma Kṛṣṇa. Me nso meyɛ akoa. Akoa. Eyi yɛ asuafo ntoatoaso. Ɛsɛ sɛ yɛdan yɛn ho nkoa. Ɛno ara nen. Sɛnea meyɛ akoa ma me sɔfo pɔn Guru Mahārāja, sɛ wo nso wobɛyɛ akoa a na nkunimdi aba. Yɛn nkunim di ne sɛ yɛbɛyɛ nkoa ama yɛn akandi fo. Tāṅdera caraṇa sevi bhakta sane vāsa. Sɛ wone asuafo bɛhwe abɔmu na w'ayɛ akoa ama akyerɛkyerɛfo a adi kan no. Eyi ne nkunim di. Enti yɛbɔ yɛn ho mmɛden sɛ yɛbɛyɛ saa. Kṛṣṇa kuw ne sɛ yɛbɛsom ɔkandifo. Ɛno ara nen. Harer nāma harer nāma... (CC Adi 17.21). Nnipa bɛba, Asɛm a yɛka no bɛtɔ nipa koma so. Ebedi mmere.
Svarūpa Dāmodara: Wɔkamfo kuw no sesei koraa sen sɛ wɔkamfo no mfe a atwam no.
Prabhupāda: Yiw, yiw.
Svarūpa Dāmodara: Wɔrenya ntease ama asɛm pa no.


text:
Dan – Akristofo
Dan
– Wɔtetee me sɛ Yehowa Danseni, nanso mante nka sɛ mefata Ahenni Asa. Wɔ afe 2008 mu no na merebɔ mmɔden ama Yehowa Adansefo no agye me atom, me nuanom mmarima ne mmea a woadi kan afi Yehowa Adansefo mu no fii ase sɛ wɔne me di no ɔdɔ so, edenam nhoma ne adwinnade ɛwɔ Internɛt adwumayɛbea yi so no. Ankyɛ koraa na mede me nkwa maa Yesu, afei miboae meyere maa ɔno nso de neho maa Yesu. Seesei, mene Yesu nantew no mu ayɛ den kɛse. Medɔ m’agye nkwa! Kenkan Dan osuahu no wɔ wɔn a woafi Yehowa Adansefo mu.
An Ex-Jehovah’s Witness Comes to Jesus
This post is also available in: Borɔfo Spanish Portuguese, Portugal Czech


text:
ADESUA 2
Ná Rebeka Pɛ sɛ Ɔma Yehowa Ani Gye
Rebeka yɛ ɔbea a na ɔdɔ Yehowa. Ná ne kunu din de Isak. Ná Isak nso dɔ Yehowa. Ɛyɛɛ dɛn na Rebeka huu Isak? Dɛn na Rebeka yɛe a ɛma yehu sɛ na ɔpɛ sɛ ɔma Yehowa ani gye? Ma yensua ne ho nsɛm pii.
Abraham ne Sara na wɔwoo Isak. Ná wɔte Kanaan asase so. Ná Kanaanfo no nsom Yehowa. Nanso, na Abraham pɛ sɛ ne ba no ware ɔbea a ɔsom Yehowa. Enti Abraham somaa n’akoa sɛ ɔnkɔ Haran nkɔhwehwɛ ɔyere mma Isak. Ɛbɛyɛ sɛ Elieser na ɔsomaa no. Haran na na Abraham abusuafo binom te.
Elieser ne Abraham nkoa foforo na ɛkɔe. Ná ɔkwan no ware paa. Wɔde yoma du a wɔsõsõ nnuan ne akyɛde ahorow kɔe. Ná ɛbɛyɛ dɛn na Elieser ahu ɔbea a ɔfata sɛ Isak ware no? Bere a Elieser ne nkoa foforo a wɔka ne ho no duu Haran no, wokogyinaa abura bi ho, efisɛ na Elieser nim sɛ ɛrenkyɛ nkurɔfo bɛba hɔ abɛsaw nsu. Ɔbɔɔ Yehowa mpae, na ɔkae sɛ: ‘Sɛ mesrɛ ababaa bi nsu na ɔma me ne me yoma no nsu no bi nom a, mehu sɛ ɔno ne ɔbea a woapaw no ama me.’
Ankyɛ na ababaa bi a wɔfrɛ no Rebeka baa abura no ho. Bible ka sɛ na ne ho yɛ fɛ paa. Elieser srɛɛ no nsu, na ɔkae sɛ: ‘Oo, mɛma wo bi. Mɛma wo nsu no bi, na mɛkɔ akɔsaw bi ama wo yoma no nyinaa nso.’ Wo de, twa ho mfonini hwɛ! Yoma a sukɔm de wɔn nom nsu paa. Enti Rebeka tuu mmirika kɔɔ abura no ho mpɛn pii kɔsaw nsu brɛɛ wɔn. Sɛ wohwɛ mfonini no a, so wuhu sɛnea Rebeka ayere ne ho rema yoma no nsu no?
Elieser de akyɛde pii a ɛyɛ fɛ maa Rebeka. Ɔno nso de Elieser ne nkoa foforo a wɔka ne ho no kɔɔ fie. Elieser kaa nea enti a Abraham somaa no ne sɛnea Yehowa atie ne mpaebɔ no kyerɛɛ Rebeka abusuafo. Rebeka abusuafo no ani gyee ho sɛ wɔde no bɛma Isak aware.
Rebeka ne Elieser kɔɔ Kanaan, na ɔwaree Isak
Sɛ wohwɛ a, na Rebeka ani gye ho sɛ ɔbɛware Isak anaa?
Esiane sɛ Rebeka yɛɛ nea Yehowa pɛ sɛ ɔyɛ nti, Yehowa hyiraa no. Mfe pii akyi no, wɔwoo Yesu wɔ Rebeka abusua mu! Sɛ wusuasua Rebeka na woma Yehowa ani gye a, obehyira wo nso.